cyanic-selkie/wikianc huggingface dataset:
ബൗഡോളിനോ
പ്രതീകങ്ങൾ
സ്വയം ഒരു കള്ളനെന്ന് വിശേഷിപ്പിക്കുന്ന ബൗഡോളിനോ പറയുന്നതിൽ എത്രത്തോളം സത്യമാണെന്ന് വായനക്കാരൻ ചിന്തിക്കേണ്ടതാണ്. ആരാധിക്കപ്പെടാൻമാത്രം മനോഹരമായ ഒന്നും കാണാത്ത കുറേ മനുഷ്യർ തങ്ങളുടെ ജീവിതങ്ങൾക്ക് അർത്ഥമുണ്ടെന്ന് സ്വയംവിശ്വസിപ്പിക്കാൻ ഉണ്ടാക്കിയ ഒരുപറ്റം നുണകളും കഥകളുമാണ് ഇതിഹാസങ്ങൾ എന്നും ഈ നോവൽ സൂചിപ്പിക്കുന്നു.
അവലംബങ്ങൾ
വർഗ്ഗം:നോവലുകൾ - അപൂർണ്ണലേഖനങ്ങൾ
ബിപിൻ റാവത്ത്
ഇന്ത്യൻ ആർമിയിലെ ഒരു ഫോർ സ്റ്റാർ ജനറൽ ആയിരുന്നു ജനറൽ ബിപിൻ ലക്ഷ്മൺ സിംഗ് റാവത്ത് (16 മാർച്ച് 1958 - 8 ഡിസംബർ 2021). 2020 ജനുവരി 1 മുതൽ ഇന്ത്യയുടെ ആദ്യ ഡിഫൻസ് സ്റ്റാഫ് ചീഫ് ഓഫ് (സി.ഡി.എസ്) ആയി 2019 ഡിസംബർ 30-ന് അദ്ദേഹം അധികാരമേറ്റു. സിഡിഎസ് ആയി ചുമതലയേൽക്കുന്നതിന് മുമ്പ്, ചീഫ് ഓഫ് സ്റ്റാഫ് കമ്മിറ്റിയുടെ 57-ാമത്തെയും അവസാനത്തെയും ചെയർമാനായും ഇന്ത്യൻ ആർമിയുടെ 26-ാമത് ആർമി സ്റ്റാഫ് മേധാവിയായും അദ്ദേഹം സേവനമനുഷ്ഠിച്ചു.
2021 ഡിസംബർ 8-ന് തമിഴ്‌നാട്ടിൽ ഇന്ത്യൻ വ്യോമസേനയുടെ Mi-17 ഹെലികോപ്റ്റർ അപകടത്തിൽ ജനറൽ റാവത്ത് മരിച്ചു. ഭാര്യയും പേഴ്‌സണൽ സ്റ്റാഫ് അംഗങ്ങളും അദ്ദേഹത്തോടൊപ്പമുണ്ടായിരുന്നു.
ആദ്യകാല ജീവിതവും വിദ്യാഭ്യാസവും
ഉത്തരാഖണ്ഡിലെ പൗരിയിൽ 1958 മാർച്ച് 16 ന് ഒരു ഹിന്ദു ഗർവാലി രജപുത്ര കുടുംബത്തിലാണ് റാവത്ത് ജനിച്ചത്. കുടുംബം ഒന്നിലധികം തലമുറകളായി ഇന്ത്യൻ സൈന്യത്തിൽ സേവനമനുഷ്ഠിച്ചുവരുന്നു. പൗരി ഗർവാൾ ജില്ലയിലെ സൈഞ്ച് ഗ്രാമത്തിൽ നിന്നുള്ള അദ്ദേഹത്തിന്റെ പിതാവ് ലക്ഷ്മൺ സിംഗ് റാവത്ത് ലഫ്റ്റനന്റ് ജനറൽ പദവിയിലേക്ക് ഉയർന്നു.
റാവത്ത് ഡെറാഡൂണിലെ കാംബ്രിയൻ ഹാൾ സ്കൂളിലും ഷിംലയിലെ സെന്റ് എഡ്വേർഡ്സ് സ്കൂളിലും പഠിച്ചു തുടർന്ന് ഖഡക്വാസ്ലയിലെ നാഷണൽ ഡിഫൻസ് അക്കാദമിയിലും ഡെറാഡൂണിലെ ഇന്ത്യൻ മിലിട്ടറി അക്കാദമിയിലും ചേർന്നു, അവിടെ അദ്ദേഹത്തിന് 'വാൾ ഓഫ് ഓണർ' ലഭിച്ചു.
ഡി‌എസ്‌എസ്‌സിയിൽ ജോലി ചെയ്തിരുന്ന കാലം മുതൽ, ഡിഫൻസ് സ്റ്റഡീസിൽ എംഫിൽ ബിരുദവും മദ്രാസ് സർവകലാശാലയിൽ നിന്ന് മാനേജ്‌മെന്റ്, കമ്പ്യൂട്ടർ സ്റ്റഡീസ് എന്നിവയിൽ ഡിപ്ലോമയും നേടിയിട്ടുണ്ട്. 2011-ൽ, മീററ്റിലെ ചൗധരി ചരൺ സിംഗ് യൂണിവേഴ്‌സിറ്റി, സൈനിക-മാധ്യമ സ്ട്രാറ്റജിക് സ്റ്റഡീസിനെക്കുറിച്ചുള്ള ഗവേഷണത്തിന് അദ്ദേഹത്തിന് ഡോക്ടറേറ്റ് ഓഫ് ഫിലോസഫി നൽകി ആദരിച്ചു.
ബഹുമതികൾ
40 വർഷത്തിലേറെ നീണ്ട തന്റെ കരിയറിൽ, പരമവിശിഷ്‌ട് സേവാ മെഡൽ, ഉത്തം യുദ്ധസേവാ മെഡൽ, അതിവിശിഷ്‌ട് സേവാ മെഡൽ, യുദ്ധസേവാ മെഡൽ, സേനാ മെഡൽ, വിശിഷ്ട സേവാ മെഡൽ, COAS അനുമോദനം എന്നിവയ്‌ക്കൊപ്പമുള്ള ധീരതയ്‌ക്കും വിശിഷ്ടസേവനത്തിനുമായി അദ്ദേഹത്തെ പുരസ്‌കാരം നേടി. അതോടൊപ്പം കരസേനാ മേധാവിയുടെ അനുമോദനവും ലഭിച്ചു.
പെരുമ്പറമ്പ് മഹാദേവക്ഷേത്രം
മലപ്പുറം ജില്ലയിൽ എടപ്പാളിന് അടുത്താണീ ക്ഷേത്രം സ്ഥിതിചെയ്യുന്നത്. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. മാണൂർ കായലിന്റെ കരയിലാണ് ഈ ക്ഷേത്രം. ക്ഷേത്രത്തിനഭിമുഖമായി ഒരു വിഷ്ണുക്ഷേത്രവുമുണ്ട്.
ക്ഷേത്രം
വളരെ പൊക്കമേറിയ ശ്രീകോവിലാണിവിടുത്തേത്. ശ്രീകോവിലിന്റെ കല്ലിൽ തീർത്ത അടിത്തറ പോലും ആറടിയോടം പൊക്കത്തിലാണ്. മറ്റു ശിവക്ഷേത്രങ്ങളിലേതുപോലെതന്നെ ഇവിടെയും ശിവലിംഗ പ്രതിഷ്ഠയാണ്. പടിഞ്ഞാറോട്ട് ദർശനമായാണ് ഇവിടെ ശിവപ്രതിഷ്ഠ. പടിഞ്ഞാറോട്ട് ദർശനം വരുന്ന ശിവപ്രതിഷ്ഠകൾക്ക് ഉഗ്രഭാവം കൂടുമെന്നാണ് സങ്കല്പം. പഞ്ചലോഹവിഗ്രഹവും പൂജയ്ക്കു വെക്കാറുണ്ട്.
ചുറ്റമ്പലം
പെരുമ്പറമ്പ് ശിവക്ഷേത്രത്തിലെ ക്ഷേത്ര ശ്രീകോവിലിന് മുന്നിലായി പ്രധാന ചുറ്റമ്പല വാതിൽ ക്ഷേത്രേശന്റെ ധ്യാനശ്ലോക വിധിപ്രകാരം പ്ലാവിൽ നിർമിച്ചതാണ്. അഞ്ചടിവീതിയും ഒമ്പതര അടി ഉയരവും രണ്ടിഞ്ച് കനവുമുള്ള വാതിലിൽ ചിന്താമണി, അഘോരൻ, അനാഹിതചക്രശിവൻ, ദക്ഷിണാമൂർത്തി, മൃത്യുഞ്ജയൻ, ത്വരിത രുദ്രൻ എന്നീ ശിവഭാവങ്ങൾ മനോഹരമായി കൊത്തിവെച്ചിരിക്കുന്നു. സൂത്രപ്പട്ടികയിൽ ഗണപതി, ലക്ഷ്മി എന്നിവരുടെ രൂപങ്ങളുമുണ്ട്.
രാമായണമാസാചരണം
ശിവക്ഷേത്രത്തിൽ രാമായണ മാസാചരണ സമാപനത്തോടനുബന്ധിച്ച് ഗജപൂജയും ആനയൂട്ടും അഷ്ടദ്രവ്യമഹാഗണപതിഹോമവും നടത്തുക പതിവുണ്ട്.
നവരാത്രി
ശിവക്ഷേത്രത്തിൽ ബൊമ്മക്കൊലു ഒരുക്കൽ, ആയുധപൂജ, വിദ്യാരംഭം എന്നിവയാണ് പതിവ്.
ആർദ്രാദർശന മഹോത്സവം
മഹാദേവ ക്ഷേത്രത്തിലെ ആർദ്രാദർശന മഹോത്സവം എല്ലാവർഷവും നടത്താറുണ്ട്. അന്നേ ദിവസം മഹാവിഷ്ണു ക്ഷേത്രത്തിൽനിന്നും എഴുന്നള്ളിപ്പ് ശിവക്ഷേത്രത്തിലേക്ക് പതിവുണ്ട്.
ക്ഷേത്രത്തിൽ എത്തിചേരാൻ
മലപ്പുറം ജില്ലയിൽ എടപ്പാൾ - പൊന്നം ബസ് റൂട്ടിലാണ് പാറാപറമ്പ് മഹാദേവക്ഷേത്രം സ്ഥിതിചെയ്യുന്നത്.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
ജൻഗിൽ
വലത്ത്‌|ലഘുചിത്രം|200x200ബിന്ദു|ആന്തമാനിലെ ആദിവാസി സമൂഹങ്ങളുടെ വിതരണം മാപ്പിൽ രേഖപ്പെടുത്തിയിരിക്കുന്നു,  early 1800s versus present-day (2004). Notables: (a) Rapid depopulation of the original southeastern [[ജറാവ|Jarawa homeland in the 1789-1793 period (b) Onge and Great Andamanese shrinkage to isolated settlements (c) Complete Jangil extinction by 1931 (d) Jarawa move to occupy depopulated former west coast homeland of the Great Andamanese (e) Only the Sentinelese zone is somewhat intact]] ബംഗാൾ ഉൾക്കടലിൽ സ്ഥിതി ചെയ്യുന്ന ആന്തമാൻ നിക്കോബാർ ദ്വീപുകളിലെ ഒരു ആദിവാസിവിഭാഗമാണ് ജൻഗിൽ (Jangil). റുട്ട്ലാന്റ് ദ്വീപുകളിൽ വസിച്ചു വരുന്ന ഈ ആദിവാസിസമൂഹത്തിന് ജറാവ ആദിവാസിവിഭാഗങ്ങളുമായി അടുത്ത ബന്ധമുള്ളതുകൊണ്ട് ഇവർ റുട്ട്ലാന്റ് ജറാവ എന്നും എന്നറിയപ്പെടുന്നു. ആദിമമനുഷ്യരുടെ ജീവിതരീതികൾ പിന്തുടരുന്ന ഇവർ ഇപ്പോഴും പുറം ലോകവുമായി ബന്ധംപുലർത്താനാഗ്രഹിക്കാത്തവരാണ് പതൊൻപതാം നൂറ്റാണ്ടിന്റെ മദ്ധ്യത്തിലാണ് ഈ ആദിവാസി വിഭാഗത്തെക്കുറിച്ചുള്ള വിവരങ്ങൾ ആദ്യമായി രേഖപ്പെടുത്തിയത്.
ചുരുക്കം ചില അവസരങ്ങളിലേ പുറം നാട്ടുകാർ (ബ്രിട്ടീഷ് കോളനി ഭരണാധികാരികളും ഇന്ത്യൻ കുടിയേറ്റക്കാരും) ഇവരുമായി കണ്ടു മുട്ടിയിട്ടുള്ളു. 1907 -ലായിരുന്നു ഇത്തരത്തിലെ അവസാന സംഭവം. ദ്വീപിന്റെ ഉൾഭാഗങ്ങളിലേയ്ക്ക് 1920 കളിൽ പര്യവേഷണങ്ങൾ നടന്നുവെങ്കിലും മനുഷ്യവാസ ലക്ഷണങ്ങൾ കണ്ടെത്താനായില്ല. ഇവരുടെ വംശം കുറ്റിയറ്റ് പോയത് സ്വാഭാവിക രോഗ പ്രതിരോധശേഷി ഇല്ലാത്ത തരം അസുഖങ്ങൾ സന്ദർശകരിൽ നിന്ന് പകർന്നതിനാലാവാൻ സാദ്ധ്യതയുണ്ട്.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ നാമാവശേഷമായ ഭാഷകൾ വർഗ്ഗം:ഇന്ത്യയിലെ ജനവിഭാഗങ്ങൾ - അപൂർണ്ണലേഖനങ്ങൾ വർഗ്ഗം:ഇന്ത്യയിലെ ഭാഷകൾ
സെലീൻ ഡിയോൺ
ഒരു കനേഡിയൻ ഗായികയും ബിസിനസ്കാരിയുമാണ് സെലീൻ ഡിയോൺ.
അഞ്ച് ഗ്രാമി പുരസ്കാരം നേടിയിട്ടുള്ള ഇവർ 20 കോടി ആൽബങ്ങളുടെ വിറ്റുവരവോടെ ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കനേഡിയൻ കലാകാരിയും, ലോകത്തിലെ മികച്ച കലാകാരികളിൽ ഒരാളുമാണ്.
അവലംബം
വർഗ്ഗം:1968-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
ദ വൈൻ ഗ്ലാസ്
1660-ൽ ജോഹന്നാസ് വെർമീർ വരച്ച ചിത്രമാണ് വൈൻ ഗ്ലാസ് (ദി ഗ്ലാസ് ഓഫ് വൈൻ അല്ലെങ്കിൽ ലേഡി ആൻഡ് ജെന്റിൽമാൻ ഡ്രിങ്കിംഗ് വൈൻ, ഡച്ച്: ഹെറ്റ് ഗ്ലാസ് വിജൻ). ഈ ചിത്രം ഒരു ഇന്റീരിയർ ക്രമീകരണത്തിൽ ഇരിക്കുന്ന ഒരു സ്ത്രീയെയും നിൽക്കുന്ന പുരുഷനെയും ചിത്രീകരിക്കുന്നു. 1650 കളുടെ അവസാനത്തിൽ പീറ്റർ ഡി ഹൂച്ച് വികസിപ്പിച്ചെടുത്ത ഡെൽഫ്റ്റ് സ്കൂളിന്റെ ചിത്രകലയുടെ ഉടന്പടികൾ ഈ ചിത്രത്തിൽ അടങ്ങിയിരിക്കുന്നു. അതിന്റെ വാസ്തുവിദ്യാ ഇടം വളരെ വ്യതിരിക്തമായിരിക്കുന്ന സമയത്ത്, പ്രകാശമുള്ളതും വിശാലവുമായ ഇന്റീരിയറിൽ സ്ഥിതി ചെയ്യുന്ന രൂപങ്ങൾ ഇതിൽ ഉൾക്കൊള്ളുന്നു. പ്രതിരൂപങ്ങൾ മുൻഭാഗത്ത് സ്ഥാപിക്കുന്നതിനുപകരം മധ്യനിരയിലാണ് സജ്ജീകരിച്ചിരിക്കുന്നത്.
ചിത്രം
ദി ഗ്ലാസ് ഓഫ് വൈൻ വരയ്ക്കുമ്പോൾ വെർമീറിന് ഏകദേശം 27 വയസ്സായിരുന്നു. നിരൂപകനായ വാൾട്ടർ ലീഡ്‌കെയുടെ അഭിപ്രായത്തിൽ, "കലാപരമായ കൺവെൻഷനുകളുടെ ഒരു വിശകലനത്തിനും ദി ഗ്ലാസ് ഓഫ് വൈൻ പോലുള്ള ഒരു പെയിന്റിംഗിന്റെ കേവലമായ സൗന്ദര്യവും അസാധാരണമായ പരിഷ്കരണവും നിർദ്ദേശിക്കാൻ കഴിയില്ല, വെർമീറിന്റെ ആദ്യത്തെ പക്വതയുള്ള പൂർണ്ണ ചിത്രങ്ങളിൽ ഒന്നായി ഇത് കണക്കാക്കാം.
പുറംകണ്ണികൾ
വർഗ്ഗം:സ്ത്രീകളുടെ ചിത്രങ്ങൾ
നിയമസഭാമന്ദിരം
കേരളത്തിന്റെ നിയമസഭാ മന്ദിരം (Kerala State Legislative Assembly) സ്ഥിതിചെയുന്നത് തലസ്ഥാനമായ തിരുവനന്തപുരത്താണ്. ഇപ്പോഴത്തെ നിയമസഭാ മന്ദിരത്തിന്റെ ഉദ്ഘാടനം 1998 മെയ്‌ 22 ന് അന്നത്തെ രാഷ്ട്രപതി കെ. ആർ. നാരായണൻ അണ് നിർവഹിച്ചത്. 1998 ജൂൺ 30 നാണ് ഈ മന്ദിരത്തിൽ ആദ്യമായി സമ്മേളിച്ചത്. നിയമസഭാ മന്ദിരത്തിന്റെ പ്രധാന കവാടവും മന്ദിരത്തിനു മുകളിലുള്ള കുംഭഗോപുരവും കേരള വാസ്തുനിർമ്മാണ മാതൃകയിലാണ് നിർമിച്ചിരിക്കുന്നത്.16 മീറ്റർ ഉയരമുള്ള കവാടം ഗവർണറുടെ സന്ദർശനം പോലുള്ള ആചാരപരമായ അവസരങ്ങളിൽ മാത്രമെ തുറക്കുകയുള്ളു. നിയമസഭാ സമുച്ചയത്തിന്റെ ആകെ വിസ്തീർണ്ണം 61,760 ചതുരശ്രമീറ്ററാണ്. അഡ്മിനിസ്ട്രേറ്റീവ് ബ്ലോക്കിന് 19,180 ചതുരശ്രമീറ്ററും നിയമസഭാ മന്ദിരത്തിനു 42,583 ചതുരശ്രമീറ്ററും വിസ്തീർണ്ണമുണ്ട്. സ്പീക്കർ, ഡെപ്യൂട്ടി സ്പീക്കർ, നിയമസഭാ സെക്രട്ടറി എന്നിവർക്ക് താമസിക്കാനുള്ള കെട്ടിടിങ്ങളും സമുച്ചയത്തിന്റെ ഭാഗമാണ്. ഏട്ടു നിലകളുള്ള നിയമസഭാ മന്ദിരത്തിന്റെ മൂന്നു നിലകൾ തറനിരപ്പിനു താഴെയും അഞ്ച് നിലകൾ തറനിരപ്പിനു മുകളിലുമായിട്ടാണ്. 1340 ചതുരശ്രമീറ്റർ വിസ്തീർണ്ണമുള്ള നിയമസഭാ ഹാളിന് 29 മിറ്റർ ഉയരമുണ്ട് ഇപ്പോൾ 189 ഇരിപ്പിടങ്ങളാണ് സജ്ജീകരിച്ചിരിക്കുന്നത്. ചിഫ് ആർക്കിടെക്റ്റ് രാമ സ്വാമി അയ്യർ ആണ് മന്ദിരം രൂപകൽപന ചെയ്തത്. പുതിയ ഹൈക്കോടതി എറണാക്കുളത്തു സജ്ജമാകുന്നതു വരെ നിയമസഭാ മന്ദിരമായിരുന്നു സംസ്ഥാന പൊതുമരാമത്ത് വകുപ്പ് നിർമിച്ച ഏറ്റവും വലിയ കെട്ടിടം.
മാർഗരറ്റ് റീഡ് ബ്രൗൺ
ദക്ഷിണേന്ത്യയിലെ അപൂർവപുഷ്പങ്ങളെയും സസ്യങ്ങളെയും എണ്ണച്ചായത്തിൽ വരച്ചുപകർത്തിയ ഒരു കലാകാരിയായിരുന്നു മാർഗരറ്റ് റീഡ് ബ്രൗൺ (മാർഗരറ്റ് മേരി ഇൻവിരാരിറ്റി) ബ്രിട്ടീഷ് ഇന്ത്യൻ ആർമിയുടെ മേജർ ജനറലായിരുന്ന ജോൺ റീഡ് ബ്രൗൺ ആയിരുന്നു ഭർത്താവ്. 1864-ൽ മാർഗരറ്റ് കുടുംബവും ലണ്ടനിലേക്കു മടങ്ങിയപ്പോൾ അതുവരെ ചിത്രീകരിച്ച എല്ലാ പെയിന്റിങ്ങുകളും കൂടെക്കൊണ്ടുപോയെങ്കിലും സൂക്ഷിച്ചിരുന്ന ചിത്രങ്ങളെല്ലാം തന്നെ പ്രസിദ്ധീകരണത്തിനു പിന്നീട് നൽകുകയായിരുന്നു.
ദക്ഷിണേന്ത്യയിലെ കാടുകളിൽനിന്ന് അവർ വരച്ചുപകർത്തിയ 117-ഓളം വ്യത്യസ്ത ഇനം പൂക്കളുടെ ചിത്രങ്ങൾ ഫ്ലവേഴ്സ് ഓഫ് സതേൺ ആൻഡ് വെസ്റ്റേൺ ഇന്ത്യ, പെയിന്റഡ് ബൈ മാർഗരറ്റ് റീഡ് ബ്രൗൺ (1816-1868)എന്ന പേരിൽ സമാഹരിച്ച് പ്രസിദ്ധീകരിക്കപ്പെട്ടിട്ടുണ്ട്.കണ്ണാന്തളി, നീലക്കുറിഞ്ഞി, നാഗകേസരം, നാഗകാര, മലപ്പരുത്തി, ഇടംപിരിവലംപിരി, ചുവന്ന ആമ്പൽ, കാട്ടുപൂവരശ്, കാട്ടുനാരകം, ചെമ്പരത്തി, കാട്ടുറോസ്, കാട്ടുപുകയില, കാട്ടുചേന, കാട്ടുകഴഞ്ചി, മണിമരുത്, നായ്ക്കുരണ, രാജമല്ലി, മനോരഞ്ജിനി, വെള്ളില, ഇത്തിക്കണ്ണി, ചുവന്ന മന്ദാരം, കാക്കപൂവ് തുടങ്ങി അനേകം പൂക്കളൂടെ ചിത്രീകരണം അവർ നിർവ്വഹിച്ചിട്ടുണ്ട്
അവലംബം
വർഗ്ഗം:ഇംഗ്ലീഷ് ചിത്രകാരന്മാർ
ലാത്വൈറസ് നിസോളിയ
ലാത്വൈറസ് നിസോളിയ അല്ലെങ്കിൽ ഗ്രാസ്സ് വെച്ച്ലിങ് ലാതിറസ് ജീനസിൽപ്പെട്ട ഒരു സസ്യയിനമാണ്. യൂറോപ്പ്, മഗ്രിബ്, ലെവന്റ്, കോക്കസ് എന്നിവിടങ്ങളിലെ ഭൂരിഭാഗം പ്രദേശങ്ങളിലും ഇത് വ്യാപകമാണ്. മെയ് മുതൽ ജൂലൈ വരെയുള്ള കാലങ്ങളിൽ ക്രിംപ്സൺ കലർന്ന പിങ്ക് പൂക്കളാണ് കാണപ്പെടുന്നത്. പയറുവർഗ്ഗങ്ങൾ ഉൾപ്പെടുന്ന ഫാബേസീ സസ്യകുടുംബം ആണിത്.
അവലംബം
വർഗ്ഗം:സപുഷ്പികൾ വർഗ്ഗം:ഫാബേസീ വർഗ്ഗം:ലെബനോനിലെ സസ്യജാലം വർഗ്ഗം:മെഡിറ്ററേനിയൻ സസ്യങ്ങൾ
തിരണ്ടുകല്യാണം
പെൺകുട്ടികൾ ഋതുമതികളാകുമ്പോൾ നടത്തുന്ന ഒരു ആഘോഷമാണ് തിരണ്ടുകല്യാണം. ഋതുമതിയാകുന്ന ദിവസം മുതൽ നിശ്ചിത ദിവസത്തേക്ക് അശുദ്ധി ആചരിച്ച ശേഷം നടത്തുന്ന ശുദ്ധീകരണവും തുടർന്നുള്ള ആഘോഷങ്ങളുമാണ് ഇത്. അശുദ്ധിയുടെ ദിവസങ്ങൾ, ശുദ്ധീകരണകർമങ്ങൾ, ഇതര ചടങ്ങുകൾ എന്നിവ ദേശ-സമുദായഭേദമനുസരിച്ച് വ്യത്യസ്തങ്ങളാണ്.
ഈ ആഘോഷങ്ങൾ ഋതുമതികൾക്ക് സ്വന്തം ശരീരത്തിൽ നടക്കുന്ന മാറ്റങ്ങളെപ്പറ്റി വന്നുപെടാവുന്ന സന്ദേഹങ്ങൾക്കും സംശയങ്ങൾക്കും അറുതിവരുത്താൻ സഹായകമായിരുന്നു. വരും തലമുറകൾക്കായി സമൂഹം അതിന്റെ ഊർവരത ഒരിക്കൽക്കൂടി ഉറപ്പാക്കുന്ന, എല്ലാവരും പങ്കുവക്കുന്ന ആ സന്തോഷത്തിന്റെ ദിനങ്ങൾ പെൺകുട്ടികൾക്ക് ആത്മവിശ്വാസം പകരാനും സഹായകരമായിരുന്നു. വിദ്യാഭ്യാസം സാർവത്രികമായതോടെ ആധുനികവൈദ്യശാസ്ത്രവും ശരീരശാസ്ത്രവും വ്യാപകമായി ചർച്ചചെയ്യപ്പെട്ടു തുടങ്ങിയപ്പോൾ സാംസ്കാരികസങ്കല്പങ്ങളിൽ അതുകൊണ്ടുവന്ന മാറ്റങ്ങൾ കാരണമായി പിൽക്കാലത്ത് ഈ ആഘോഷം കേരളത്തിൽ നിലച്ചുപോയി.
ചടങ്ങുകൾ
പെൺകുട്ടി ഋതുമതിയാകുന്നതുമായി ബന്ധപ്പെട്ട് വൈവിദ്ധ്യമേറിയ ആചാരാനുഷ്ഠാനങ്ങൾ ലോകമെമ്പാടുമുണ്ടു്.
അക്കൂട്ടത്തിൽ ദക്ഷിണേന്ത്യയിൽ വ്യാപകമായിരുന്ന ആഘോഷമാണു് തിരണ്ടുകല്യാണം.അതു് ഏറെക്കുറെ ഇന്നും നിലനിൽക്കുന്നത് തമിഴ്‌നാട്ടിലാണ്. ക്ഷണക്കത്തടിച്ച് ബന്ധുമിത്രാദികളെയെല്ലാം വിളിച്ചുകൂട്ടി പന്തൽ കെട്ടി (ഇപ്പോൾ കല്യാണമണ്ഡപങ്ങളും മറ്റും വാടകക്കെടുത്തും ഇതു നടത്താറുണ്ടു്) നടത്തുന്ന വിപുലമായ ആഘോഷമാണു് അവിടത്തെ 'പൂപ്പുനിത നീരാട്ടുവിഴാ' എന്നറിയപ്പെടുന്ന തിരണ്ടുകല്യാണം. 'കന്നി'പ്പെണ്ണിനു് അതിഥികൾ ഉപഹാരങ്ങൾ നല്കുന്ന പതിവുമുണ്ടു്. ഋതുമതിയായ പെൺകുട്ടിയെ ഏഴാം ദിവസം വരെ മാറ്റിയിരുത്തുകയും വിശേഷാൽ ഭക്ഷണങ്ങൾ നല്കുകയും ചെയ്യും. കരിപ്പട്ടി (പനഞ്ചക്കര), മുട്ട, നല്ലെണ്ണ (എള്ളെണ്ണ), അരിപ്പൊടി എന്നിവ ചേർത്ത് ഉരുളയാക്കിയെടുക്കുന്ന പോഷകസാന്ദ്രമായ ഒരു വിഭവമാണു് ഇതിൽ പ്രധാനം. ബന്ധുക്കൾ വീട്ടിലെത്തി പെൺകുട്ടിക്കു് ഈ ആചാരഭക്ഷണം ഉണ്ടാക്കി നല്കണമെന്നാണു് വ്യവസ്ഥ. ഇതിനു് 'മാവുകൊട'എന്നാണ് പേരു്. ഏഴാം ദിവസം പെൺകുട്ടിയെ കുളിപ്പിച്ചു് അണിയിച്ചൊരുക്കി വീടിന്റെ ഉമ്മറത്തേക്കു് കൊണ്ടുവരും. തുടർന്നു് പുണ്യാഹവും ആരതിയുഴിയലും നടത്തും. ക്ഷണിതാക്കൾക്കെല്ലാം സദ്യയും ഉണ്ടായിരിക്കും. തമിഴ്നാട്ടിൽ തിരണ്ടുകല്യാണം കഴിഞ്ഞ പെൺകുട്ടി കല്യാണം വരെ ചാന്തുപൊട്ടണിയുന്ന പതിവുണ്ടു്.
ഇതിലൂടെ പെൺകുട്ടി വിവാഹയോഗ്യയായി എന്നു് അറിയിക്കുകയാണു്.
കേരളത്തിൽ
തെക്കൻ കേരളത്തിലെ മിക്കവാറും എല്ലാ ഹിന്ദുസമുദായങ്ങളിലും തിരണ്ടുകല്യാണം അഥവാ കുഞ്ഞികല്യാണം മുമ്പ് നിലവിലുണ്ടായിരുന്നു. എന്നാൽ വടക്കൻ കേരളത്തിൽ നായർ, കണിയാൻ, തീയർ, നമ്പൂതിരി തുടങ്ങിയ സമുദായങ്ങൾക്കിടയിലാണ് ഇതു നടത്താറുള്ളത്. തിരണ്ടുമംഗലം എന്ന പേരിലും അവിടെ ഇതറിയപ്പെടുന്നു.
മലബാറിലെ തിരണ്ടുകല്യാണത്തെപ്പറ്റി എം.വി. വിഷ്ണുനമ്പൂതിരി നല്കുന്ന വിവരങ്ങൾ പ്രകാരം, ഈഴവ സമുദായത്തിൽ 12-ാം ദിവസമാണ് ഈ ചടങ്ങു നടത്തുന്നത്; മണ്ണാന്മാർ പെൺകുട്ടിയെ കുരുത്തോല കൊണ്ടുള്ള മെയ്യാഭരണങ്ങൾ അണിയിച്ചശേഷം തലേന്ന് 'ചടങ്ങുപാട്ട്' നടത്തും. തുടർന്ന് സ്ത്രീകൾ നടത്തുന്ന ചമഞ്ഞുപാട്ടുമുണ്ട്. പുലയർ ഏഴാം ദിവസം വീടിനു മുമ്പിൽ വാകക്കൊമ്പു നാട്ടി 'വാകകർമ'നടത്തിയ ശേഷം തിരണ്ട പെണ്ണിനെ മറ്റ് ആറ് പെണ്ണുങ്ങളോടൊപ്പം കൊണ്ടു വന്ന് വാകയെ വലം വയ്പിക്കും. തുടർന്ന് ആ ഏഴു പെൺകുട്ടികളും കൂടി വാകത്തൊലി കൊത്തിയെടുത്ത് അവിടെ വച്ചിട്ടുള്ള ഉരലിലിട്ട് ഇടിച്ച് പൊടിയാക്കും. തുടർന്ന് ആ വാകപ്പൊടിയുമായി ഏഴുപേരും നീരാട്ടിനു പോകും. കുളിച്ചുവന്ന ശേഷം ഋതുവായ പെൺകുട്ടി കലത്തിലെ വെള്ളം വാകച്ചോട്ടിൽ നിന്ന് തലയിലൊഴിക്കണം. അപ്പോൾ കർമി ഇളനീർ തളിച്ച് പുണ്യാഹം നടത്തും. മലയർ അഞ്ചാം ദിവസം തിരണ്ടുമംഗലം നടത്തും. ആ സമയത്ത് തിരണ്ടുപാട്ടു പാടും. വേലർ, പുലയർ, കമ്മാളർ, ഈഴവർ എന്നിവരും തിരണ്ടുപാട്ട് നടത്താറുണ്ട്. നായർ സമുദായത്തിലും 1930കൾ വരെ തിരണ്ടുകല്യാണം ആഘോഷിച്ചിരുന്നു. ഋതുമതിയായാൽ മൂന്നു ദിവസത്തേക്കു് പെൺകുട്ടി പ്രത്യേകം വേർതിരിച്ച മുറിയിൽ ഇരിക്കണം. മുറിയുടെ ചുമരുകൾ അരിമാവു കൊണ്ടു് അണിഞ്ഞു് ഭംഗി വരുത്താറുണ്ട്. അയല്പക്കത്തെ സ്ത്രീകൾ വിശേഷമന്വേഷിച്ചു വരും. പെൺകുട്ടിക്കു അവർ സമ്മാനങ്ങളും കൊണ്ടുവരും. നാലാം ദിവസം മാറ്റുടുത്ത് കുളത്തിൽ ആഘോഷമായി കുളിച്ചെത്തുന്ന പെൺകുട്ടിയെ ആർപ്പുവിളികളോടെ വീട്ടിലേക്കാനയിക്കും. തുടർന്നു് സദ്യയും നടത്തിപ്പോന്നു.
ആധുനികവൽക്കരിക്കപ്പെട്ട കേരളത്തിലെ ഇന്നത്തെ സമൂഹത്തിൽ ഒരു വിഭാഗവും ഈ ആഘോഷം ഇപ്പോൾ നടത്താറില്ല.
പുറത്തേക്കുള്ള കണ്ണികൾ
വർഗ്ഗം:മതപരമായ ആചാരങ്ങൾ
പട്ടുതൂവാല
1965-ൽ പുറത്തിറങ്ങിയ മലയാളചലച്ചിത്രമാണ് പട്ടുതൂവാല. നീലാപ്രൊഡക്ഷനു വേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ നിർമിച്ച ചിത്രമാണിത്. കുമാരസ്വാമി ആൻഡ് കമ്പനി വിതരണം ചെയ്ത പട്ടുതൂവാല 1965 നവംബർ 20-നു കേരളത്തിലെ സിനീമാശാലകളിൽ പ്രദർശനം തുടങ്ങി.
കഥാസാരം
ബി.ഏ.ക്കാരനായ ജോർജ്ജ് നാടക നടനാണ്. ഒരിക്കൽ ഭിക്ഷക്കാരനായി വേഷമിട്ടപ്പോൾ ചട്ടിയിൽ എല്ലാരും പണമിട്ടു. പ്രൊഫസർ ഫ്രാൻസിസിന്റെ മകൾ സെലിൻ ഒരു പട്ടുതൂവാലയാണ് ഇട്ടത്. നാടകാഭിനയം വെറുത്തിരുന്ന ജോർജ്ജിന്റെ അമ്മാവൻ അയാളെയും കുടുംബത്തേയും വഴിയാധാരമാക്കി. നാടകമാനേജർ പോത്തപ്പിയെ മാണി എന്നൊരാൾ കുത്തിക്കൊന്നു. പട്ടുതൂവാല എടുക്കാൻ ചെന്ന ജോർജ്ജിനെയാണ് അമ്മ-പെങ്ങൾ അടക്കം എല്ലാവരും കൊലപാതകി എന്ന് തെറ്റിദ്ധരിച്ചത്. ചിട്ടിക്കാരൻ ഫിലിപ്പിന്റെ കണക്കപ്പിള്ളയായി ചേർന്ന ജോർജ്ജിന്റെ പിന്നാലെയാണ് ഫിലിപ്പിന്റെ മകൾ റീത്ത. പോത്തപ്പിയുടെ കള്ളനോട്ടുകൾ കരസ്ഥമാക്കി മാണി നാടകമാനേജർ ആയി വിലസി. വേഷപ്രച്ഛഹ്ന്നാ‍യി നടക്കുന്ന ജോർജ്ജിനെ പിടിയ്ക്കാൻ പോലീസിനും മാണിയ്ക്കും കുടിലനായ ഡോക്റ്റർ ഗ്രെഗറിയ്ക്കും കഴിയുന്നില്ല. മാണി കള്ളനോട്ടുകൾ മാറ്റുന്നത് കടലാസുപൂക്കൾ വിൽ‌പ്പനക്കാരി ‘മാ’ വഴിയാണ്. ഇവരുടെ പൂക്കൾ വിൽക്കുന്ന ആമിനയാണ് തക്കത്തിൽ കള്ളനോട്ടുകൾ മാറ്റിയെടുക്കുന്നത്. ആമിനയെ പ്രാപിക്കാനൊരുങ്ങിയ ഡോക്റ്റർ ഗ്രെഗറിയിൽ നിന്നും അവളെ രക്ഷിച്ചത് ഭിക്ഷക്കാരൻ വേഷം കെട്ടിയ ജോജ്ജ് ആണ്. ആമിനയെ സംശയിക്കുന്ന മാ അവളെ കൊല്ലാൻ മാണിയുടെ ആൾക്കാരെ ചട്ടം കെട്ടി. ആമിനയാവട്ടെ മാണിയുടെ ആൾക്കാർക്ക് മുന്നിൽ ഭിക്ഷക്കാരന്റെ രഹസ്യം വെളിവാക്കാൻ കൂട്ടാക്കുന്നുമില്ല. പോലീസിൽ വിവരം അറിയിച്ച ജോർജ്ജ് തെറ്റിദ്ധരണാവിമുക്തനാകുന്നു. ആമിന മരണക്കിടക്കയിൽ വച്ച് ജോർജ്ജ്-സെലിൻ മിഥുനങ്ങൾക്ക് ആശീർവാദം നൽകി.
അവലംബം
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മുട്ടത്തുവർക്കി തിരക്കഥ എഴുതിയ ചലച്ചിത്രങ്ങൾ വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
ചിചിബു താമ കായ് ദേശീയോദ്യാനം
ജപ്പാനിലെ ഒരു ദേശീയോദ്യാനമാണ് ചിചിബു താമ കായ് (ഇംഗ്ലീഷ്:: Chichibu-Tama-Kai National Park (秩父多摩甲斐国立公園). സൈതാമ, യമാനാഷി, നഗാനൊ, ടൊക്യോ എന്നീ പ്രവിശ്യകൾ സന്ധിക്കുന്നിടത്താണ് ഈ ദേശീയോദ്യാനം സ്ഥിതിചെയ്യുന്നത്.
2000 മീറ്ററിലും ഉയരം വരുന്ന എട്ടോളം കൊടുമുടികളൂം, പർവ്വതങ്ങളും, പുരാതന ദേവാലയങ്ങളും എല്ലാം ചേരുന്നതാണ് ഈ ദേശീയോദ്യാനം. 2000 വർഷത്തോളം പഴക്കം കണക്കാക്കുന്ന മിത്സുമൈൻ ക്ഷേത്രം സ്ഥിതിചെയ്യുന്ന മിത്സുമൈൻ മല (三峰山) ഈ ദേശീയോദ്യാനത്തിലാണുള്ളാത് കൂടാതെ മുസ്സാഷി-മിതാക്കെ ക്ഷേത്രം ഉള്ള  മിതാക്കെ മലയും ഈ ഉദ്യാനത്തിന്റെ പരിധിയിൽ വരുന്നു. അരക്കാവ, ഷിനാനോ, താമാ, ഫുജി എന്നീ നദികളും ഈ വനമേഖലയിൽനിന്ന് ഉദ്ഭവിക്കുന്നു
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
ഉദ്ദത്തുൽ ഉമറാഅ്
ബ്രിട്ടീഷ് സാമ്രാജ്യത്തിനെതിരെ സമരത്തിന്‌ ആഹ്വാനം ചെയ്തു മമ്പുറം സയ്യിദ് ഫസൽ തങ്ങൾ രചിച്ച ഗ്രന്ഥമാണ് ഉദ്ദത്തുൽ ഉമറാഅ്. മുഴുവൻ പേര് ഉദ്ദത്തുൽ ഉമറാഅ് വൽ ഹുക്കാം ലിഇഹാനത്തിൽ കഫറത്തി വ അബദത്തിൽ അസ്‌നാം. സയ്യിദ് ഫസലിനെ 1852 ബ്രിട്ടീഷുകാർ നാടുകടത്തിയ ശേഷം അദ്ദേഹം ഓട്ടോമൻ സാമ്ര്യാജ്യത്തിന്റെ തലസ്ഥാനമായ ഇസ്താംബൂളിലെത്തി തുർക്കി ഖലീഫയുടെ കീഴിൽ ഉന്നത ഉദ്യോഗം സ്വീകരിച്ച സമയത്ത് ഈ കൃതി തുർക്കി ഭാഷയിലും പ്രസിദ്ധപ്പെടുത്തുകയുണ്ടായി.
വർഗ്ഗം:മമ്പുറം തങ്ങന്മാർ
ഹൈപ്പർതെക്കോസിസ്
ഹൈപ്പർതെക്കോസിസ്, അല്ലെങ്കിൽ അണ്ഡാശയ ഹൈപ്പർതെക്കോസിസ്, അണ്ഡാശയത്തിലെ തേക്ക ഇന്റർനയുടെ ഹൈപ്പർപ്ലാസിയയാണ്. സ്ട്രോമൽ ഹൈപ്പർപ്ലാസിയയോടൊപ്പം ല്യൂട്ടിനൈസേഷൻ സംഭവിക്കുമ്പോൾ ഹൈപ്പർതെക്കോസിസ് ഉണ്ടാകുന്നു. ഒപ്പം ല്യൂട്ടിനൈസ്ഡ് കോശങ്ങൾ ആൻഡ്രോജൻ ഉത്പാദിപ്പിക്കുന്നു. ഇത് ബാധിച്ച സ്ത്രീകളിൽ ഹിർസ്യൂട്ടിസത്തിനും വൈറലൈസേഷനും (അല്ലെങ്കിൽ പുരുഷവൽക്കരണം) നയിച്ചേക്കാം.
അണ്ഡാശയ ഇന്റർസ്റ്റീഷ്യൽ സെല്ലുകളെ സ്റ്റിറോയിഡോജെനിക്കലി ആക്റ്റീവ് ല്യൂട്ടിനൈസ്ഡ് സ്ട്രോമൽ സെല്ലുകളായി വേർതിരിക്കുന്നതിനാൽ അണ്ഡാശയ സ്ട്രോമയിലെ ല്യൂട്ടിനൈസ്ഡ് തേക്ക കോശങ്ങളുടെ കൂടുകളുടെ സാന്നിധ്യത്തെ ഹൈപ്പർതെക്കോസിസ് എന്ന പദം കൊണ്ട് സൂചിപ്പിക്കുന്നു.
പി‌സി‌ഒ‌എസിന്റെ ഗുരുതരമായ രൂപമായി കാണുമ്പോൾ തന്നെ, ഹൈപ്പർ‌തെക്കോസിസിന്റെ ക്ലിനിക്കൽ സവിശേഷതകൾ പി‌സി‌ഒ‌എസിന് സമാനമാണ്. ഹൈപ്പർതെക്കോസിസ് ഉള്ള സ്ത്രീകൾക്ക് പലപ്പോഴും ഉയർന്ന ടെസ്റ്റോസ്റ്റിറോൺ, കൂടുതൽ ഹിർസ്യൂട്ടിസം, വൈറലൈസ് ചെയ്യാനുള്ള സാധ്യത വളരെ കൂടുതലാണ്. ആർത്തവവിരാമത്തിനു ശേഷമുള്ള സ്ത്രീകളിൽ ഉയർന്ന ആൻഡ്രോജൻസ് അപൂർവ്വമാണെങ്കിലും, ആർത്തവവിരാമത്തിനു മുമ്പുള്ള സ്ത്രീകളിലും ആർത്തവവിരാമത്തിനുശേഷവും ഹൈപ്പർതെക്കോസിസ് ഉണ്ടാകാം. ഹൈപ്പർതെക്കോസിസ് ഉള്ള സ്ത്രീകൾക്ക് എല്ലായ്‌പ്പോഴും പിസിഒഎസ് ഉള്ളതോ അല്ലാത്തതോ ആയിരിക്കാം.
കാരണം
ഹൈപ്പർതെക്കോസിസിന്റെ രോഗകാരണം അജ്ഞാതമാണ്, എന്നിരുന്നാലും തെളിവുകൾ ജനിതകമായി പകരാനുള്ള സാധ്യതയാണ് സൂചിപ്പിക്കുന്നത്. ഹൈപ്പർതെക്കോസിസ് പരിചിതമായ പാറ്റേണുകളിൽ രേഖപ്പെടുത്തിയിട്ടുണ്ട്. ഹൈപ്പർതെക്കോസിസിന്റെ രോഗകാരികളിൽ ഇൻസുലിൻ പ്രതിരോധവും ഒരു നല്ല പങ്ക് വഹിച്ചേക്കാം. ഹൈപ്പർതെക്കോസിസ് ഉള്ള സ്ത്രീകൾക്ക് ഗണ്യമായ അളവിൽ ഇൻസുലിൻ പ്രതിരോധമുണ്ട്, ഇൻസുലിൻ അണ്ഡാശയ സ്ട്രോമൽ ആൻഡ്രോജൻ സിന്തസിസിനെ ഉത്തേജിപ്പിക്കും.
രോഗപൂർവ്വനിരൂപണം
ഹൈപ്പർതെക്കോസിസ് ഉള്ള സ്ത്രീകൾക്ക് ദീർഘകാല ഫലങ്ങൾ കാണിക്കുന്ന ദീർഖമായ പഠനങ്ങളൊന്നും നിലവിലില്ലെങ്കിലും, ഹൈപ്പർതെക്കോസിസ് രോഗനിർണയം ഹൈപ്പർലിപിഡീമിയയുടെയും ടൈപ്പ് 2 പ്രമേഹത്തിന്റെയും ഉപാപചയ സങ്കീർണതകൾക്കുള്ള സാധ്യത വർദ്ധിപ്പിക്കുന്നു. ആർത്തവവിരാമം സംഭവിച്ച സ്ത്രീകളിൽ, ഹൈപ്പർടെക്കോസിസ്, ഹൈപ്പർടെട്രിനിസം (ശരീരത്തിലെ അധിക എസ്ട്രിനുകൾ), ഹൈപ്പർതെക്കോസിസ് എന്നിവ കാരണം എൻഡോമെട്രിയൽ പോളിപ്പ്, എൻഡോമെട്രിയൽ ഹൈപ്പർപ്ലാസിയ, എൻഡോമെട്രിയോയിഡ് അഡെനോകാർസിനോമ എന്നിവയുടെ രോഗകാരികൾക്കും കാരണമാകാം. ഹൈപ്പർതെക്കോസിസിനുള്ള ചികിത്സ ഓരോ കേസിനെയും അടിസ്ഥാനമാക്കിയുള്ളതാണ്. അവ, പക്ഷേ ഫാർമക്കോളജിക്കൽ ആയുള്ള ഇടപെടലുകൾ മുതൽ ശസ്ത്രക്രിയ വരെയാകാം.
ബാഹ്യ ലിങ്കുകൾ
വർഗ്ഗം:ശരീരധർമ്മശാസ്ത്രം വർഗ്ഗം:ഉപാപചയം വർഗ്ഗം:സ്ത്രീകളുടെ ആരോഗ്യം
ഇന്ത്യയിലെ സംസ്ഥാന പ്രതീകങ്ങളുടെ പട്ടികകൾ
സംസ്ഥാന നിയമസഭകൾ അംഗീകരിച്ചിട്ടുള്ള അതതു ദേശങ്ങളുടെ സംസ്ഥാന പ്രതീകങ്ങളുടെ പട്ടികയാണ് താഴെ കൊടുത്തിരിക്കുന്നത്.
അവലംബം
വർഗ്ഗം:ഇന്ത്യയിലെ പ്രതീകങ്ങൾ - സംസ്ഥാനമോ കേന്ദ്രഭരണപ്രദേശമോ തിരിച്ച് വർഗ്ഗം:പട്ടികകളുടെ പട്ടികകൾ
ജിബിൻ ജോർജ് സെബാസ്റ്റ്യൻ
ജിബിൻ ജോർജ് സെബാസ്റ്റ്യൻ ( Jibin George Sebastian ), കൊച്ചി യിൽ നിന്നുള്ള ഒരു സംഗീത സംവിധായകനും ഒരു സംരംഭകനുമാണ്. 2013 ൽ അദ്ദേഹം സംഗീതസംവിധാനം നിർവ്വഹിച്ച ഗാനമായ വാ വാ ജയിക്കലാം  ഓൾ ഇന്ത്യ ഫെയിം മ്യൂസിക് അവാർഡിന് അർഹമായി. ഇന്ത്യയുടെ രാഷ്‌ട്രപതി ആയിരുന്ന എ  പി  ജെ അബ്ദുൽ കലാം, ബീറ്റ് ഓഫ് ഇന്ത്യൻ യൂത്ത് എന്ന ജിബിന്റെ സംഗീത ആൽബത്തിന് വേണ്ടി ഗാനം എഴുതിയിരുന്നു. ആ ആൽബത്തിന് ലിംക ബുക്ക് ഓഫ് റെക്കോർഡ്‌സ് 2015 ൽ ലഭിയ്ക്കുകയുണ്ടായി. 2017 ആദ്യം പുറത്തിറങ്ങുന്ന ഒരു ഹോളിവുഡ് സിനിമയ്ക്കു വേണ്ടി ഒരു ഗാനത്തിന് സംഗീതം നല്കാനും അദ്ദേഹത്തിന് അവസരം ലഭിച്ചിട്ടുണ്ട്.
References
വർഗ്ഗം:സംഗീതസം‌വിധായകർ വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
ഏണസ്റ്റ് വില്യം ബെർട്ട്നർ
ആദ്യകാലജീവിതം
ടെക്സസിലെ കൊളറാഡോ സിറ്റിയിലാണ് ബെർട്ട്നർ ജനിച്ചതും വളർന്നതും. ജർമ്മനിയിൽ നിന്ന് അമേരിക്കയിലേക്ക് കുടിയേറിയ അദ്ദേഹത്തിന്റെ പിതാവ് ഗസ് ഒരു ബാർബർ ഷോപ്പിന്റെ ഉടമയായിരുന്നു. പിന്നീട് ന്യൂയോർക്ക് ലൈഫ് ഇൻഷുറൻസ് കമ്പനിയുടെ സെയിൽസ്മാനായിരുന്നു. ബെർട്ട്നർ ന്യൂ മെക്സിക്കോ മിലിട്ടറി ഇൻസ്റ്റിറ്റ്യൂട്ടിൽ (NMMI) ചേർന്നു. മിലിട്ടറി ഇൻസ്റ്റിറ്റ്യൂട്ടിൽ നിന്ന് ബിരുദം നേടിയ ശേഷം ബെർട്ട്നർ വീട്ടിലെത്തിയപ്പോൾ, അവന്റെ പിതാവ് കൊളറാഡോ സിറ്റിയിൽ ഒരു മരുന്നുകട വാങ്ങിയിരുന്നു. ഒരു വർഷത്തോളം മരുന്നുകട നടത്തിക്കൊണ്ടിരുന്ന ബെർട്ട്നർ ഗാൽവെസ്റ്റണിലെ യൂണിവേഴ്സിറ്റി ഓഫ് ടെക്സസ് സ്കൂൾ ഓഫ് ഫാർമസിയിൽ ചേർന്നു. കുറച്ച് സമയത്തിന് ശേഷം, ബെർട്ട്നർ വൈദ്യശാസ്ത്രത്തിലേക്ക് തന്റെ ശ്രദ്ധ മാറ്റി. യൂണിവേഴ്സിറ്റി ഓഫ് ടെക്സസ് മെഡിക്കൽ ബ്രാഞ്ചിൽ (UTMB) മെഡിക്കൽ സ്കൂളിൽ ചേർന്നു. തുടക്കത്തിൽ, ബെർട്ട്നർ മെഡിക്കൽ സ്കൂളിലെ ഗ്രേഡുകളുമായി പോരാടി. സ്‌കൂൾ വിട്ടുപോകാൻ ബെർട്ട്‌നറുടെ ഡീൻ അവനെ പ്രോത്സാഹിപ്പിച്ചെങ്കിലും, അദ്ദേഹത്തിന്റെ ഗ്രേഡുകൾ മെച്ചപ്പെടുകയും 1911-ൽ യുടിഎംബിയിൽ നിന്ന് ബിരുദം നേടുകയും ചെയ്തു.
അവലംബം
വർഗ്ഗം:1889-ൽ ജനിച്ചവർ വർഗ്ഗം:1950-ൽ മരിച്ചവർ
യൂക്ലിഡിയൻ ജ്യാമിതി
പുറം കണ്ണികൾ
വർഗ്ഗം:ജ്യാമിതി വർഗ്ഗം:ടോപ്പോളജി
എലിയാസ് കനേറ്റി
എലിയാസ് കനേറ്റി നോബൽ സമ്മാനം നേടിയ ഒരു ജർമൻ സാഹിത്യകാരൻ ആയിരുന്നു. 1905 ജൂലൈ ഇരുപത്തിയഞ്ചിന് ബൾഗേറിയയിൽ ആണ് കനേറ്റി ജനിച്ചത്. ഇംഗ്ലണ്ടിലെ മാഞ്ചസ്റ്ററിൽ താമസമാക്കിയിരുന്ന അദ്ദേഹത്തിന്റെ കുടുംബം 1912-ൽ അദ്ദേഹത്തിന്റെ പിതാവിന്റെ മരണത്തിന് ശേഷം, അമ്മക്കും രണ്ടു സഹോദരങ്ങൾക്കും ഒപ്പം വിയന്നയിൽ സ്ഥിരതാമസമാക്കി. തുടർന്ന് നാസി പീഡനത്തിൽ നിന്ന് രക്ഷനേടാൻ 1938-ൽ അദ്ദേഹം ഇംഗ്ലണ്ടിലേക്ക് മാറുകയും 1952-ൽ ബ്രിട്ടീഷ് പൗരനാവുകയും ചെയ്തു നോവലിസ്റ്റ്, നാടകകൃത്ത്, എഴുത്തുകാരൻ എന്നീ നിലകളിൽ അദ്ദേഹം അറിയപ്പെടുന്നു. "വിശാലമായ കാഴ്ചപ്പാടും ആശയങ്ങളുടെ സമ്പത്തും കലാപരമായ ശക്തിയും അടയാളപ്പെടുത്തിയ രചനകൾക്ക്" 1981- ൽ അദ്ദേഹത്തിന് സാഹിത്യത്തിനുള്ള നോബൽ സമ്മാനം നൽകി ആദരിച്ചു.
1970-കളോടെ കനേറ്റി പതിവായി സൂറിച് സന്ദർശിക്കുകയും തുടർന്ന് തന്റെ ജീവിതത്തിലെ അവസാന 20 വർഷം അവിടെ ചെലവിടുകയും ചെയ്തു.1994-ൽ സൂറിച്ചിൽ വച്ച് അദ്ദേഹം അന്തരിച്ചു.
റഫറൻസുകൾ
വർഗ്ഗം:നോബൽ സമ്മാനം നേടിയ ബ്രിട്ടീഷുകാർ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:1994-ൽ മരിച്ചവർ വർഗ്ഗം:1905-ൽ ജനിച്ചവർ
ഷോഷോൺ
ഷോഷോൺ അഥവാ ഷോഷോണി (i/ʃoʊˈʃoʊniː/ or i/ʃəˈʃoʊniː/) അമേരിക്കൻ ഐക്യനാടുകളിലെ ഒരു തദ്ദേശീയ ഇന്ത്യൻ വർഗ്ഗമാണ്. ഇവരുടെയിടെയിൽ താരമ്യേന വലിയ നാലു സാസ്ക്കാരിക/ഭാഷാ വിഭാഗങ്ങളുണ്ട്.
·        കിഴക്കൻ ഷോഷോൺ : വയോമിങ്ങ്
·        വടക്കൻ ഷോഷോൺ : തെക്കുകിഴക്കൻ ഇഡാഹോ
·        പടിഞ്ഞാറൻ ഷോഷോൺ : നെവാദ, വടക്കൻ ഉട്ടാ
·        ഗോസ്യൂട്ട് (Gosiute) : പടിഞ്ഞാറൻ ഉട്ടാ, കിഴക്കൻ നെവാദ
അവർ പരമ്പരാഗതമായി നുമിക് (Numic) ഭാഷയുടെ ഭാഗമായതും ഉട്ടോ-ആസ്ടെക്കൻ (Uto-Aztecan) ഭാഷാകുടുംബത്തിലെ ശാഖയുമായ ഷോഷോണി ഭാഷയാണ് സംസാരിക്കുന്നത്. അയൽ ഗോത്രങ്ങളും ആദ്യകാല യൂറോപ്യൻ പര്യവേക്ഷകരും ഇവരെ സ്നേക്ക് ഇന്ത്യൻസ് എന്നു വിളിച്ചുവന്നിരുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത
വാലൻസ് ബോണ്ട് സിദ്ധാന്തം
രസതന്ത്രത്തിലെ രണ്ട് അടിസ്ഥാന സിദ്ധാന്തങ്ങളാണ് വാലൻസ് ബോണ്ട് സിദ്ധാന്തവും തന്മാത്രാ ഓർബിറ്റൽ സിദ്ധാന്തവും. രാസബന്ധനം ക്വാണ്ടം ബലതന്ത്രം ഉപയോഗിച്ച് വിശദീകരിക്കുന്നതിനുവേണ്ടിയാണ് ഈ സിദ്ധാന്തങ്ങൾ രൂപപ്പെടുത്തിയത്. ആറ്റങ്ങൾ കൂടിച്ചേർന്ന് തന്മാത്രകൾ ഉണ്ടാവുമ്പോൾ ആറ്റങ്ങളിലെ ആറ്റമിക ഓർബിറ്റലുകൾ ഏതെല്ലാം തരത്തിൽ കൂടിച്ചേരുന്നു എന്നതാണ് വാലൻസ് ബോണ്ട് സിദ്ധാന്തം വിശദീകരിക്കാൻ ശ്രമിക്കുന്നത്. അതേസമയം തന്മാത്രാ ഓർബിറ്റൽ സിദ്ധാന്തം വിശദീകരിക്കുന്നത് ഒരു മുഴുവൻ തന്മാത്രയുടെ ഓർബിറ്റലുകൾ എത്തരത്തിലായിരിക്കുമെന്നതാണ്.
ചരിത്രം
പങ്കുവയ്ക്കപ്പെടുന്ന രണ്ട് ഇലക്ട്രോണുകളുടെ പ്രതിപ്രവർത്തനം മൂലമാണ് ഒരു രാസബന്ധനം ഉണ്ടാവുന്നത് എന്ന് ജി.എൻ.ലൂയിസ് എന്ന ശാസ്ത്രജ്ഞൻ 1916ൽ പ്രസ്താവിക്കുകയുണ്ടായി. തന്മാത്രകളെ ലൂയിസ് രൂപങ്ങളായി പ്രതിനിധാനം ചെയ്തുകൊണ്ടാണ് ഈ സിദ്ധാന്തം മുന്നോട്ട് വച്ചത്.
വർഗ്ഗം:രസതന്ത്രം - അപൂർണ്ണലേഖനങ്ങൾ വർഗ്ഗം:രസതന്ത്രം-സിദ്ധാന്തങ്ങൾ വർഗ്ഗം:രാസബന്ധനം വർഗ്ഗം:ക്വാണ്ടം രസതന്ത്രം
ഗ്രാനുലോസ സെൽ ട്യൂമർ
ഗ്രാനുലോസ സെല്ലുകളിൽ നിന്ന് ഉണ്ടാകുന്ന മുഴങ്ങളാണ് ഗ്രാനുലോസ സെൽ ട്യൂമർ. ഈ മുഴകൾ സെക്സ് കോർഡ്-ഗോണഡൽ സ്ട്രോമൽ ട്യൂമറിന്റെ അല്ലെങ്കിൽ നോൺ എപ്പിത്തീലിയൽ ഗ്രൂപ്പ് ഓഫ് ട്യൂമറുകളുടെ ഭാഗമാണ്. അണ്ഡാശയത്തിൽ മാത്രമാണ് ഗ്രാനുലോസ സെല്ലുകൾ ഉണ്ടാകുന്നതെങ്കിലും, അണ്ഡാശയത്തിലും വൃഷണങ്ങളിലും ഗ്രാനുലോസ സെൽ ട്യൂമറുകൾ ഉണ്ടാകുന്നു. അണ്ഡാശയരോഗത്തിന് ജുവനൈൽ, അഡൽട്ട് എന്നീ രണ്ട് രൂപങ്ങളുണ്ട്. ഈ മുഴകൾക്കുള്ള സ്റ്റേജിംഗ് സിസ്റ്റം എപ്പിത്തീലിയൽ മുഴകൾക്ക് തുല്യമാണ്. അവ സംഭവിക്കുന്ന ഏറ്റവും ഉയർന്ന പ്രായം 50-55 വയസ്സാണ്. പക്ഷേ അവ ഏത് പ്രായത്തിലും സംഭവിക്കാം.
External links
വർഗ്ഗം:അർബുദം
അമോണിയം ബൈകാർബണേറ്റ്
(NH4)HCO3 അഥവാ NH5CO3 എന്ന സൂത്രവാക്യമുള്ള ഒരു അജൈവ സംയുക്തമാണ് അമോണിയം ബൈകാർബണേറ്റ്. നിറമില്ലാത്ത ഖരമാണിത്., ഇത് എളുപ്പത്തിൽ വിഘടിച്ച് കാർബൺ ഡൈ ഓക്സൈഡ്, ജലം, അമോണിയ എന്നിവ രൂപം കൊള്ളുന്നു.
ഉത്പാദനം
കാർബൺ ഡൈ ഓക്സൈഡും അമോണിയയും സംയോജിപ്പിച്ചാണ് അമോണിയം ബൈകാർബണേറ്റ് നിർമ്മിക്കുന്നത്:
അമോണിയം ബൈകാർബണേറ്റ് താപപരമായി അസ്ഥിരമായിരിക്കുന്നതിനാൽ, ലായനി തണുപ്പിച്ച് സൂക്ഷിക്കുന്നു. ഇത് വെളുത്ത ഖരരൂപമായിത്തീരുന്നു.
ഉപയോഗങ്ങൾ
ചൈനയിൽ വിലകുറഞ്ഞ നൈട്രജൻ വളമായി ഇത് സാധാരണയായി ഉപയോഗിക്കാറുണ്ട്. ഇത് അമോണിയയുടെ ഉറവിടമാണ്. അഗ്നിശമന സംയുക്തങ്ങൾ, ഫാർമസ്യൂട്ടിക്കൽസ്, ഡൈകൾ, പിഗ്മെന്റുകൾ എന്നിവയുടെ ഉൽ‌പാദനത്തിൽ ഈ സംയുക്തം ഒരു ഘടകമായി ഉപയോഗിക്കുന്നു. പ്ലാസ്റ്റിക്, റബ്ബർ വ്യവസായം, സെറാമിക്സ് നിർമ്മാണം, ക്രോം ലെതർ ടാനിംഗ്, കാറ്റലിസ്റ്റുകളുടെ സമന്വയം എന്നിവയ്ക്ക് അമോണിയം ബൈകാർബണേറ്റ് ഇപ്പോഴും വ്യാപകമായി ഉപയോഗിക്കുന്നു.
ഉയർന്ന പ്രകടനമുള്ള ലിക്വിഡ് ക്രോമാറ്റോഗ്രാഫി പോലുള്ള രാസ ശുദ്ധീകരണ സമയത്ത് അവയെ ചെറുതായി ക്ഷാരമാക്കുന്നതിന് ബഫറിംഗ് ലായനിയായും ഇത് ഉപയോഗിക്കുന്നു.
പ്രതികരണങ്ങൾ
അമോണിയം ബൈകാർബണേറ്റ് ജലത്തിൽ ലയിക്കുന്നു. എന്നാൽ, അസെറ്റോൺ, ആൽക്കഹോൾ എന്നിവയിൽ  ലയിക്കുന്നില്ല.
അമോണിയം ബൈകാർബണേറ്റ് 36 ഡിഗ്രി സെൽഷ്യസിനു മുകളിൽ അമോണിയ, കാർബൺ ഡൈ ഓക്സൈഡ്, ജലം എന്നിവയിലേക്ക് എന്റോതെർമിക് പ്രക്രിയയിൽ വിഘടിക്കുന്നു, അതിനാൽ ജലത്തിന്റെ താപനില കുറയുന്നു:
ആസിഡുകൾ ഉപയോഗിച്ച് പ്രവർത്തിപ്പിക്കുമ്പോൾ, അമോണിയം ലവണങ്ങൾ ഉൽ‌പാദിപ്പിക്കപ്പെടുന്നു:
ഇത് ക്ഷാര ലോഹ ഹാലൈഡുകളുമായി പ്രതിപ്രവർത്തിക്കുകയും ക്ഷാര ലോഹ ബൈകാർബണേറ്റ്, അമോണിയം ഹാലൈഡ് എന്നിവ നൽകുകയും ചെയ്യുന്നു:
സുരക്ഷ
ചർമ്മത്തിനും കണ്ണുകൾക്കും ശ്വസനവ്യവസ്ഥയ്ക്കും പ്രകോപനമുണ്ടാക്കുന്നതാണ്  അമോണിയം ബൈകാർബണേറ്റ്. ആവർത്തിച്ചുള്ള ശ്വസിക്കൽ, ചുമ,  ശ്വാസം മുട്ടൽ എന്നിവയ്ക്കൊപ്പം ബ്രോങ്കൈറ്റിസ് ഉണ്ടാകാൻ കാരണമായേക്കാം.
അവലംബം
വർഗ്ഗം:ലവണാമ്ലങ്ങൾ വർഗ്ഗം:അമോണിയം സംയുക്തങ്ങൾ വർഗ്ഗം:ബൈകാർബണേറ്റുകൾ
ലക്കി ബാംബൂ
ഡ്രസീന ജീനസിൽ പെടുന്ന ഒരു ചെറുസസ്യമാണ് ലക്കി ബാംബൂ(Lucky Bamboo). (യഥാർത്ഥ ബാംബൂ (മുള)യുമായി ഇവയ്ക്ക് യാതൊരു ബന്ധവുമില്ല). ഇംഗ്ലീഷിൽ ഈ സസ്യം Ribbon Dracaena, Belgian Evergreen, Ribbon Plant എന്നീ പേരുകളിലും അറിയപ്പെടുന്നു. ലക്കി ബാംബൂവിന്റെ ശാസ്ത്രീയ നാമം Dracaena sanderiana എന്നാണ്.
ഇളം പച്ച നിറത്തിലുള്ള താണ് ഇവയുടെ കാണ്ഡവും ഇലകളും. പൊതുവെ ഒരു അകത്തളസസ്യമായാണ് ലക്കി ബാംബൂവിനെ കണ്ടുവരുന്നത്. ആഫ്രിക്കയിലെ കാമറൂണാണ് ഇതിന്റെ സ്വദേശം. ഈർപ്പമുള്ള ചില മഴക്കാടുകളിലും ഇവയെ സ്വാഭാവിക സ്ഥിതിയിൽ കാണാം.
കുറ്റിചെടിയായി വളരുന്ന ഇവയ്ക്ക് 1.5 മീറ്റർ (5അടി) വരെ ഉയരം വെക്കും. ഇലകൾക്ക് 15-25 സെ.മീ നീളവും, 1.5-4 സെ.മീ വീതിയും കാണപ്പെടുന്നു. ജലാംശം അധികമുള്ള ചുറ്റുപാടാണ് ഈ സസ്യത്തിന് അനുയോജ്യം. നേരിട്ടുള്ള സൂര്യപ്രകാശം ഏൽക്കുന്നത് ഇലകൾ കരിഞ്ഞുണങ്ങാൻ കാരണമാകും. ജന്മം കൊണ്ട് ഒരു ഏഷ്യൻ സസ്യമല്ലെങ്കിൽകൂടിയും, "ചൈനീസ് ലക്കി ബാംബൂ" എന്നപേരിൽ ഇന്ന് ഈ സസ്യം വിപണിയിൽ ലഭ്യമാണ്.
നട്ടുവളർത്തലും പ്രയോജനങ്ങളും
വീടുകൾക്കും ഓഫീസുകൾക്കും അനുയോജ്യമായ അകത്തളസസ്യം എന്ന നിലയിൽ ഇവ പ്രശസ്തിയാർജ്ജിച്ച ഒരു ചെടിയാണ്. കൂടാതെ ഫെങ് ഷൂയ് വിശ്വാസമനുസരിച്ച് ഐശ്വര്യം കൊണ്ടുവരുന്ന സസ്യം എന്ന ഖ്യാതിയും ഇവയ്ക്കുണ്ട്.
മണ്ണിൽ വളരുമെങ്കിലും ചെറു തണ്ടുകളായ് മുറിച്ച് വേരുകൾ വെള്ളത്തിൽവെച്ച് വളർത്തിയാണ് ഇവ വിപണിയിലെത്തുന്നത്. ഒരോ രണ്ടാഴ്ച കൂടുംതോറും ലക്കി ബാംബുവിന്റെ വെള്ളം മാറ്റേണ്ടത് ആവശ്യമാണ്. അധികതോതിൽ ഫ്ലൂറിൻ, ക്ലോറിൻ എന്നിവയടങ്ങിയ വെള്ളം ഇവയ്ക്ക് അനുയോജ്യമല്ല. 15 to 25 C താപനിലയാണ് ഇവയ്ക്ക് അഭികാമ്യം. നേരിട്ടുള്ള സൂര്യപ്രകാശമേൽക്കുന്നത് ഇലകളിൽ മഞ്ഞനിറം സൃഷ്ടിക്കുകയോ ഇലകൾ ഉണങ്ങാൻ കാരണമാകുകയോചെയ്യും.
കേരളസംസ്ഥാന ടെലിവിഷൻ പുരസ്കാരം 1998
കേരള സർക്കാരിനുവേണ്ടി കേരള സംസ്ഥാന ചലച്ചിത്ര അക്കാദമി 1998-ൽ ആണ് ആദ്യമായി സംസ്ഥാന ടെലിവിഷൻ അവാർഡുകൾ നൽകിത്തുടങ്ങിയത്.
ധർമ്മശാല, കണ്ണൂർ
ലഘുചിത്രം ലഘുചിത്രം കേരളത്തിലെ കണ്ണൂർ ജില്ലയിലെ ഒരു ഗ്രാമമാണ് ധർമ്മശാല അഥവാ മങ്ങാട്ടുപറമ്പ്. തളിപ്പറമ്പിന് അടുത്താണ് മങ്ങാട്ടുപറമ്പ്. കണ്ണൂർ സർവ്വകലാശാല ആസ്ഥാനം മങ്ങാട്ടുപറമ്പിലാണ്. കേരള സായുധ പോലീസിന്റെ നാലാം ബറ്റാലിയൻ ആസ്ഥാനവും ,കണ്ണൂർ എൻജിനിയറിംഗ് കോളെജും സ്ഥിതിചെയ്യുന്നത് ധർമ്മശാലയിലാണ്
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ലാലാ സൂരജ് നന്ദൻ പ്രസാദ്
ഒരു ഇന്ത്യൻ ശിശുരോഗവിദഗ്ദ്ധനും പട്ന മെഡിക്കൽ കോളേജിലെയും ഹോസ്പിറ്റലിലെയും മുൻ പീഡിയാട്രിക്സ് പ്രൊഫസറായിരുന്നു ലാലാ സൂരജ് നന്ദൻ പ്രസാദ് (1914–2009). ശിശുരോഗവിഭാഗം സ്ഥാപിക്കുന്നതിനും കുട്ടികളുടെ വാർഡിന്റെ വികസനത്തിനും സ്ഥാപനത്തിൽ 250 ബെഡ്ഡ് ചിൽഡ്രൻസ് ഹോസ്പിറ്റൽ നിർമ്മിക്കുന്നതിനും പിന്നിൽ അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെട്ടു. പഴയ ഇന്ത്യൻ പീഡിയാട്രിക് സൊസൈറ്റിയും അസോസിയേഷൻ ഓഫ് പീഡിയാട്രീഷ്യൻസ് ഓഫ് ഇന്ത്യയും ലയിപ്പിച്ചെങ്കിലും 1964 ൽ സംഘടന രൂപീകരിച്ചപ്പോൾ ഇന്ത്യൻ അക്കാദമി ഓഫ് പീഡിയാട്രിക്സിന്റെ സ്ഥാപക പ്രസിഡന്റായിരുന്നു അദ്ദേഹം. ഇന്ത്യ സർക്കാർ 1974 -ൽ അദ്ദേഹത്തിന് പത്മശ്രീ നൽകി
ജീവചരിത്രം
ലാല സൂരജ് നന്ദൻ പ്രസാദ് 1914 ലെ പുതുവത്സര ദിനത്തിൽ ബീഹാർ ഷെരീഫിൽ ബാബു റാം പ്രസാദ് ലാൽവാസ് എന്ന അഭിഭാഷകന്റെ മകനായി ജനിച്ചു. 1933 ൽ ദുംക സില്ല സ്കൂളിൽ നിന്ന് മെട്രിക്കുലേഷൻ പാസായ അദ്ദേഹം ഭഗൽപൂർ ജില്ലയിൽ ഒന്നാമതെത്തി, മക്ഫെർസൺ ഗോൾഡ് മെഡൽ നേടി, 1939 ൽ പട്ന മെഡിക്കൽ കോളേജ്, ഹോസ്പിറ്റൽ, പിന്നെ പ്രിൻസ് ഓഫ് വെയിൽസ് മെഡിക്കൽ കോളേജ് ഗോപാൽഗഞ്ചിലെ ദാനാപൂരിൽ ഒരു വർഷത്തോളം ഇന്റേൺഷിപ്പിന് ശേഷം  1940 ൽ ഡെപ്യൂട്ടി സൂപ്രണ്ടായി തന്റെ പഴയ വിദ്യാലയത്തിൽ ചേർന്നു. 1945 വരെ അവിടെ ജോലി ചെയ്തു ഇംഗ്ലണ്ടിലേക്ക് താമസം മാറ്റുകയും അവിടെ കുട്ടികളുടെ ആരോഗ്യത്തിൽ ഡിപ്ലോമ പൂർത്തിയാക്കുകയും ചെയ്തു. 1946 ൽ അദ്ദേഹം യുകെയിൽ താമസിച്ചു. 1946 ൽ റോയൽ കോളേജ് ഓഫ് ഫിസിഷ്യൻസിൽ നിന്ന് എംആർസിപി നേടി. തുടർന്ന് 1947 വരെ അവിടെ ഹോസ്പിറ്റൽ ഫോർ സിക്ക് ചിൽഡ്രൻ, റോയൽ ഇൻഫർമറി ഓഫ് എഡിൻബർഗ്, ലണ്ടൻ ഹോസ്പിറ്റൽ തുടങ്ങിയ സ്ഥാപനങ്ങളിൽജോലി ചെയ്തു.
പൈനാപ്പിൾ ഗവേഷണകേന്ദ്രം, വാഴക്കുളം
പൈനാപ്പിൾ ഗവേഷണകേന്ദ്രം വാഴക്കുളം എറണാകുളം ജില്ലയിലെ വാഴക്കുളത്ത്‌ സഥിതി ചെയ്യുന്നു. കേരള കാർഷിക സർവ്വകലാശാലയുടെ കീഴിലുള്ള ഈ സ്ഥാപനം പൈനാപ്പിൾ, പാഷൻ ഫ്രൂട്ട്, വാഴ എന്നിങ്ങനെ പ്രധാനമായും മൂന്ന് ഫലങ്ങളെക്കുറിച്ച്‌ ഗവേഷണം നടത്തി വരുന്നു.
ലാലാ സൂരജ് നന്ദൻ പ്രസാദ്
ജീവചരിത്രം
1947 ൽ ഇന്ത്യയിൽ തിരിച്ചെത്തിയ പ്രസാദ് 1948 ൽ പട്ന മെഡിക്കൽ കോളേജിലും ഹോസ്പിറ്റലിലും മെഡിസിൻ ഡിപ്പാർട്ട്മെന്റിൽ ലക്ചററായി ചേർന്നു. 1962 ൽ പ്രൊഫസറായി. അവിടെയുള്ള കാലയളവിൽ ശിശുരോഗവിഭാഗം ആരംഭിക്കുകയും പിന്നീട് 250 കിടക്കകൾ ശേഷിയുള്ള ഒരു ആശുപത്രിയായി കുട്ടികളുടെ വാർഡ് വികസിപ്പിക്കുകയും ചെയ്തു. പട്നയിലെ രാജേന്ദ്ര മെമ്മോറിയൽ റിസർച്ച് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഓണററി ഡയറക്ടറായി സേവനമനുഷ്ഠിച്ചു. അറുപതുകളുടെ തുടക്കത്തിൽ, പ്രസാദ് ജോർജ്ജ് കോയൽഹോയും അസോസിയേറ്റ് പീഡിയാട്രിക്സും ചേർന്ന് അസോസിയേഷൻ ഓഫ് പീഡിയാട്രീഷ്യൻസ് ഓഫ് ഇന്ത്യയെയും ഇന്ത്യൻ പീഡിയാട്രിക് സൊസൈറ്റിയെയും ഒരു കുടക്കീഴിൽ 1964 ൽ ഒരു പുതിയ ഐഡന്റിറ്റിയുമായി ലയിപ്പിച്ചു പ്രസാദിനെ പുതിയ ഓർഗനൈസേഷന്റെ സ്ഥാപക പ്രസിഡന്റാക്കി., ഇന്ത്യൻ അക്കാദമി ഓഫ് പീഡിയാട്രിക്സ്. 1971 ഡിസംബർ 31 ന് പട്ന മെഡിക്കൽ കോളേജിൽ നിന്ന് അദ്ദേഹം മേൽനോട്ടം വഹിച്ചു അപ്പോഴും വിവിധ മെഡിക്കൽ കമ്മിറ്റികളുമായി സ്വയം സഹകരിച്ച് തന്റെ പ്രവർത്തനങ്ങൾ തുടർന്നു.
പൈനാപ്പിൾ ഗവേഷണകേന്ദ്രം, വാഴക്കുളം
ചരിത്രം
1995-ൽ സ്ഥാപിക്കപ്പെട്ട ഈ ഗവേഷണകേന്ദ്രം റബ്ബറിന്റെയും, തെങ്ങിന്റെയും ഇടവിളയായി പൈനാപ്പിൾ കൃഷി ചെയ്യുമ്പോഴുള്ള ഇടയകലം കൊടുക്കൽ, സാന്ദ്രത, ജൈവവള പ്രയോഗം എന്നു തുടങ്ങി പൈനാപ്പിൾ കൃഷിയുടെ വിവിധ വശങ്ങളെക്കുറിച്ച് ഗവേഷണം നടത്തി, അതിനനുയോജ്യമായ പുതിയ ഇനങ്ങൾ ഉത്പാദിപ്പിച്ചിട്ടുണ്ട്. പൈനാപ്പിൾ ഗവേഷണകേന്ദ്രം കേരള കാർഷിക സർവകലാശാലയിലെ മധ്യമേഖലയിൽ ഉൾപ്പെടുന്ന ഒരു ഗവേഷണ സ്ഥാപന്മാണ്. ഈ സ്ഥാപനം വാണിജ്യാടിസ്ഥാനഥിലുള്ള ശാസ്ത്രീയ പൈനാപ്പിൾ കൃഷി രീതികൾ വികസിപ്പിച്ചെടുത്തിട്ടുണ്ട്. അത്യുൽപാദനശേഷിയുള്ള ഉയർന്ന ഗുണമേന്മയുള്ള ക്യൂ, മൌറീഷ്യസ്, അമൃത, എം.ഡി.2 തുടങ്ങിയ പൈനാപ്പിൾ ഇനങ്ങൾ തനി വിളയായും ഇടവിളയായും കൃഷി ചെയുന്നതിനുള്ള ശാസ്ത്രീയ സാങ്കേതിക വിദ്യകൾ ഇവിടെ വികസിപ്പിച്ചെടുത്തിട്ടുണ്ട്.
ലാലാ സൂരജ് നന്ദൻ പ്രസാദ്
ജീവചരിത്രം
വിവിധ മെഡിക്കൽ കോൺഫറൻസുകളിൽ 50 ലധികം ഗവേഷണ പ്രബന്ധങ്ങൾ അവതരിപ്പിച്ച പ്രസാദ്, റോയൽ കോളേജ് ഓഫ് ഫിസിഷ്യൻസ് ഓഫ് എഡിൻബർഗ് (1964), അമേരിക്കൻ അക്കാദമി ഓഫ് പീഡിയാട്രിക്സ് (1964), ഇന്ത്യൻ അക്കാദമി ഓഫ് പീഡിയാട്രിക്സ് (1974) എന്നിവയുടെ ഫെലോ ആയിരുന്നു. നാഷണൽ അക്കാദമി ഓഫ് മെഡിക്കൽ സയൻസസിന്റെ മുൻ വൈസ് പ്രസിഡന്റായിരുന്ന പ്രസാദിനെ 1974 ൽ പട്ന മെഡിക്കൽ കോളേജ് ഹോസ്പിറ്റലിലെ  അതേ വർഷം, പദ്മശ്രീയുടെ സിവിലിയൻ ബഹുമതിക്കായുള്ള റിപ്പബ്ലിക് ദിന ബഹുമതി പട്ടിക ഇന്ത്യൻ സർക്കാർ അദ്ദേഹത്തെ ഉൾപ്പെടുത്തി. 2009 ഏപ്രിൽ 22 ന്‌ തന്റെ 95 ആം വയസ്സിൽ പട്‌ന വസതിയിൽ വച്ച് അദ്ദേഹം മരിച്ചു. അദ്ദേഹത്തിനും ഭാര്യ സകുന്തള ദേവിക്കും അഞ്ച് ആൺമക്കളും മൂന്ന് പെൺമക്കളും ഉണ്ടയിരുന്നു. അദ്ദേഹത്തിന്റെ ബഹുമാനാർത്ഥം ഡോ. ലാല സൂരജ് നന്ദൻ പ്രസാദ് മെമ്മോറിയൽ ക്ലിനിക് എന്ന പേരിൽ പട്നയിൽ ഒരു ആരോഗ്യ കേന്ദ്രം സ്ഥാപിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2009-ൽ മരിച്ചവർ വർഗ്ഗം:1914-ൽ ജനിച്ചവർ
പൈനാപ്പിൾ ഗവേഷണകേന്ദ്രം, വാഴക്കുളം
ചരിത്രം
പൈനാപ്പിൾ, പാഷൻ ഫ്രൂട്ട്, വാഴ മുതലായ കേരളീയ പഴവർഗങ്ങളുടെ അടിസ്ഥാനവും, പ്രായോഗികമായ ഗവേഷണ വികസനമാണ് ഈ കേന്ദ്രത്തിന്റെ ലക്ഷ്യം. കാർഷിക സർവകലാശാല, കേന്ദ്ര സംസ്ഥാന സർക്കാരുകൾ, ഭാരതീയ കൃഷി ഗവേഷണ കൗൺസിൽ, കേരള പൈനാപ്പിൾ മിഷൻ, സംസ്ഥാന ഹോർട്ടികൾച്ചർ മിഷൻ, കേരള സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിൽ മുതലായവയുടെ സാമ്പത്തിക .സഹായത്തോടെയുള്ള പങ്കാളിത്ത ഗവേഷണ വികസന മാതൃകയാണ്‌ ഈ സ്ഥാപനം അനുവർത്തിച്ചുവരുന്നത്‌. പൈനാപ്പിളിന്റെയും പാഷൻ ഫ്രൂട്ടിന്റെയും ജൈവസാങ്കേതിക കൃഷി രീതികൾ ഇവിടെ വികസിപ്പിച്ച് കർഷകരിൽ എത്തിച്ചു കൊണ്ടിരിക്കുന്നു. ടിഷ്യൂ കൾച്ചർ സാങ്കേതിക വിദ്യയിലൂടെ മുന്തിയ ഇനം പൈനാപ്പിളിന്റെയും പാഷൻ ഫ്രൂട്ടിന്റെയും   നടീൽവസ്തുക്കളും കർഷകർക്ക് ലഭ്യമാക്കി വരുന്നു.
വ്യക്തിപരമായ കൂടികാഴ്ചകൾ, ചർച്ചകൾ, തോട്ട സന്ദർശനങ്ങൾ, ഫോൺ, ഇ.മെയിൽ, ഇന്റർനെറ്റ്, ടി. വി., റേഡിയോ, പത്ര മാധ്യമങ്ങൾ, ആനുകാലിക പ്രസിദ്ധികരണങ്ങൾ, പരിശീലനങ്ങൾ, സി. ഡി., ഡി.വി.ഡി മുതലായ നൂതന സാങ്കേതിക വിദ്യകളിലൂടെ ഇവിടെ നിന്നും ഉരുത്തിരിഞ്ഞു വരുന്ന ശാസ്ത്രീയ സാങ്കേതിക വിദ്യകൾ പൈനാപ്പിൾ മേഖലയിലുള്ള ഏവർക്കും ലഭ്യമാക്കുന്നു. വാഴക്കുളവുമ് പരിസര പ്രദേശങ്ങളും പൈനാപ്പിളിനു പുറമേ മറ്റ് സ്വദേശീയ ഫല വർഗ്ഗ വിളകളായ പാഷൻ ഫ്രൂട്ട്, പ്ളാവ്, വാഴ, മാവ്, പപ്പായ, റംബുട്ടാൻ, മാങ്കോസ്റ്റിൻ മുതലായവയ്ക്കും പേരു കേട്ടതാകയാൽ അവയുടെ സമഗ്ര വികസനത്തീന്‌ ഉതകും വിധം ആസന ഭാവിയിൽ ഈ സ്ഥാപനത്തെ ഫല ഗവേഷണ കേന്ദ്രമായി ഉയർത്തുവാനുള്ള ഊർജ്ജിത ശ്രമങ്ങളും നടന്നു വരുന്നു. എഫ്.പി.ഒ രജിസ്റ്റ്രെഷനോട് കൂടിയ ഒരു ഫല സംസ്കരണ യൂണിടും ഇതോടൊപ്പം പ്രവർത്തന ക്ഷമമാക്കാൻ ലക്ഷ്യമിടുന്നുണ്ട്.
ഈ സ്ഥാപനത്തിലെ ബയൊടെക്നൊളജി, ബയോകെമിസ്ട്രീ, ഫുഡ് ടെക്നൊളജി, മൈക്രൊ ബയൊളജി, ഇൻഫർമേഷൻ ടെക്നൊളജി ലബോറട്ടറികൾ ആധുനിക സൌകര്യങ്ങളോട് കൂടിയവയും മുഴുവൻ സമയവും വൈ.ഫൈ. ബന്ധങ്ങളോട് കൂടിയവയുമാണ്. അതായത് ലോകത്തെവിടെയുമുള്ള നൂതന സാങ്കേതിക വിദ്യകൾ ഒരു മൌസ് ക്ലിക്ക്‌ അകലെ മാത്രം. സർവകലാശാല വിദ്യാർഥികൾക്ക് ഈ ലബോറട്ടറികളിൽ കേരള കാർഷിക സർവ്വകലാശാലയുടെ നിബന്ധനകൾക്ക് വിധേയമായി പ്രൊജെക്ടുകൾ ചെയ്യാവുന്നതാണ്. ഇവിടെയുള്ള സ്റ്റാഫ്ഫുമായി ഒത്ത് ചേർന്ന് നൂതന സാങ്കേതിക വിദ്യകൾ പഠിക്കുകയും ഉയർന്ന സാങ്കേതിക വിദ്യകൾ സ്വായത്തമാക്കാവുന്നതാണു. ഉയർന്ന പ്രവൃത്തി പരിചയത്തിനു പുറമേ സ്വയം സംരംഭ സംഘങ്ങളുടെ രൂപീകരണത്തിനും ഉന്നമനത്തിനും ആവശ്യമായ തൊഴിൽ അധിഷ്ഠിത പരിശീലന പരിപാടികളും കേരള കാർഷിക സർവ്വകലാശാലയുടെ നിബന്ധനകൾക്ക് വിധേയമായി ഇവിടെ നടത്തപെടുന്നുണ്ട്. നൂതന കൃഷി സമ്പ്രദായങ്ങൾ,ടിഷ്യൂ കൾച്ചർ,നഴ്സറി ജോലികൾ,ലബോറട്ടറി സാങ്കേതിക വിദ്യകൾ,ഗുണമേന്മ പരിശോദന,ഫല സംസ്കരണം, മൂല്യ വർദ്ധനം,മുതലായ തൊഴിൽ അധിഷ്ഠിത പരിശീലനങ്ങളാണ് നൽകുന്നത്‌. ഉയർന്ന പ്രവൃത്തി പരിചയത്തിനു പുറമേ ഓരോരുത്തർകും അവരവരുടെ അഭിരുചിക്കനുസരിച്ച്‌ കാര്യ നിർവഹണത്തിന് ആവശ്യമായ തൊഴിൽ നൈപുണ്യം,കർമ്മ നിരത, കാര്യ ക്ഷമത, സമയ നിഷ്ഠ,കൃത്യ നിഷ്ഠ, മത്സര ക്ഷമത,സത്യ സന്ധത, ധർമ്മ നീതി, സ്വഭാവ ശുദ്ധി, സാമൂഹിക പ്രതിബദ്ധത മുതലായവയിലൂന്നിയ മൂല്യാധിഷ്ഠിത തൊഴിൽ സംസ്കാരം സ്വായത്തമാക്കുവാനും ഒത്തരുമയൊടെയുള്ള ടീം പ്രവർത്തനത്തിലൂടെ സമയ ബന്ധിതമായി കാര്യ നിർവഹണം നടത്തുവാനും സാധിക്കും.
എത്തിച്ചേരുവാൻ
എറണാകുളം ജില്ലയിൽ മൂവാറ്റുപുഴയ്ക്ക് കിഴക്കായി തൊടുപുഴ പാതയിൽ ഇത്‌ സ്ഥിതി ചെയുന്നു.
മറ്റുള്ളവ
വർഗ്ഗം:കേരള കാർഷിക സർവ്വകലാശാലക്കു കീഴിലുള്ള സ്ഥാപനങ്ങൾ
ഐ.എൻ.എസ്. അസ്ത്രധാരിണി
ഇന്ത്യൻ നാവികസേനയ്ക്കുവേണ്ടി പൂർണ്ണമായും ഇന്ത്യയിൽ വച്ച് നിർമ്മിക്കപ്പെട്ട ആദ്യത്തെ ടോർപിഡോ ലോഞ്ചർ യുദ്ധക്കപ്പലാണ് '''ഐ.എൻ.എസ്. അസ്ത്രധാരിണി' (ഇംഗ്ലീഷിൽ: Astradharini''). പ്രധാനമായും ടോർപിഡൊകൾ വിക്ഷേപിക്കുന്നതിനായി തയ്യാറാക്കിയിട്ടുള്ള ഈ യുദ്ധക്കപ്പലിനെ ജലാന്തര ആയുധ പരീക്ഷണങ്ങൾക്കും തിരച്ചിലുകൾക്കും ഉപയോഗിച്ചുവരുന്നു. ഇതിനുവേണ്ടി അത്യാധുനിക ആശയവിനിമയ സംവിധാനങ്ങളാണ് സജ്ജമാക്കിയിട്ടുള്ളത്.
2015 ജൂലൈ 17-ന് സേവനരംഗത്തു നിന്നും പുറത്താക്കപ്പെട്ട ഐ.എൻ.എസ്. അസ്ത്രവാഹിനിയ്ക്കു പകരമായാണ് ഈ യുദ്ധക്കപ്പൽ തയ്യാറാക്കിയിട്ടുള്ളത്‌. 2015 ഒക്ടോബർ 6-ന് വിശാഖപട്ടണത്തെ നേവൽ ബേസിൽ വച്ച് കിഴക്കൻ നാവിക മേഖല വൈസ് അഡ്മിറലായ സതീഷ് സോണിയാണ് കപ്പലിന്റെ കമ്മീഷനിങ് നടത്തിയത്. ഡി.ആർ.ഡി.ഓ.യ്ക്കു കീഴിലുള്ള നേവൽ സയൻസ് ആൻഡ് ടെക്നോളജിക്കൽ ലബോറട്ടറി (NSTL), ഖരക്പൂരിലെ ഐ.ഐ.ടി., ഷോഫ്റ്റ് ഷിപ്പ്‍യാർഡ് എന്നീ സ്ഥാപനങ്ങളാണ് കപ്പൽ നിർമ്മിച്ചത്. ജലാന്തര-ആയുധ നിർമ്മാണശേഷിയിൽ സ്വയംപര്യാപ്തത കൈവരിക്കുന്നതിന്റെ ഭാഗമായാണ് ഐ.എൻ.എസ്. അസ്ത്രധാരിണി തയ്യാറാക്കിയിട്ടുള്ളത്.
സവിശേഷതകൾ
പൂർണ്ണമായും ഇന്ത്യയിൽ വച്ച് നിർമ്മിക്കപ്പെട്ടിട്ടുള്ള ആദ്യത്തെ ടോർപിഡൊ ലോഞ്ച് ആൻഡ് റിക്കവറി വെസൽ (TLRV) യുദ്ധക്കപ്പലാണ് ഐ എൻ എസ് അസ്ത്രധാരിണി.(ഐ.എൻ.എസ്=ഇന്ത്യൻ നേവൽ ഷിപ്പ്) ടോർപിഡോകൾ വിക്ഷേപിക്കുകയെന്നതാണ് കപ്പലിന്റെ പ്രധാന ലക്ഷ്യം. കപ്പലിന്റെ വിശാലമായ ഡെക്കിൽ ഇതിനുവേണ്ടിയുള്ള ടോർപിഡൊ ലോഞ്ചറുകൾ സജ്ജമാക്കിയിട്ടുണ്ട്. ഇവയുടെ ലോഞ്ച് വെസലിന് 50 മീറ്റർ നീളമുണ്ട്. പൂർണ്ണമായും ഇന്ത്യയിൽ നിർമ്മിച്ച സ്റ്റീൽ ഉപയോഗിച്ചാണ് വെസൽ തയ്യാറാക്കിയിട്ടുള്ളത്.
ഡി.ആർ.ഡി.ഓ.യിൽ നിന്നുള്ള പതിമൂന്ന് ശാസ്ത്രജ്ഞരോടൊപ്പം രണ്ട് ഉദ്യോഗസ്ഥർക്കും 27 നാവികർക്കും ഒരേ സമയം സഞ്ചരിക്കുവാനുള്ള സൗകര്യങ്ങളാണ് കപ്പലിലുള്ളത്.
അസ്ത്രവാഹിനിയും അസ്ത്രധാരിണിയും
2015 ജൂലൈ 17-നു സേവനരംഗത്തു നിന്നും പിൻവലിച്ച (ഡീ കമ്മീഷൻ ചെയ്ത) യുദ്ധക്കപ്പലാണ് ഐ.എൻ.എസ്. അസ്ത്രവാഹിനി. 28.5 മീറ്റർ നീളവും 112 ടൺ ഭാരവുമുണ്ടായിരുന്ന അസ്ത്രവാഹിനിയുടെ പോരായ്മകൾ പരിഹരിച്ച് നിർമ്മിച്ച യുദ്ധക്കപ്പലാണ് അസ്ത്രധാരിണി.
യിർകല (മത്സ്യം)
ഒഫിച്തിഡേ എന്ന ആരൽ കുടുംബത്തിലെ മത്സ്യങ്ങളുടെ ഒരു ജനുസ്സാണ് യിർകല - Yirrkala. ഓസ്‌ട്രേലിയയിൽ നോർത്തേൺ ടെറിട്ടറിയിലെ അർനെം ലാൻഡിലെ ഒരു തദ്ദേശീയ സമൂഹമായ യിർകലയുടെ പേരാണ് ഇതിന് നൽകിയിരിക്കുന്നത്.
ഇനങ്ങൾ
ഈ ജനുസ്സിൽ നിലവിൽ 15 അംഗീകൃത ഇനങ്ങളുണ്ട്: • Yirrkala calyptra J. E. McCosker, 2011
• Yirrkala chaselingi Whitley, 1940
• Yirrkala fusca (Zuiew, 1793)
• Yirrkala insolitus J. E. McCosker, 1999
• Yirrkala kaupii (Bleeker, 1858)
• Yirrkala macrodon (Bleeker, 1863)
• Yirrkala maculata (Klausewitz, 1964)
• Yirrkala misolensis (Günther, 1872) (Misol snake-eel)
• Yirrkala moluccensis (Bleeker, 1864)
• Yirrkala moorei J. E. McCosker, 2006
• Yirrkala omanensis (Norman, 1939) (Oman snake-eel)
• Yirrkala ori J. E. McCosker, 2011
• Yirrkala tenuis (Günther, 1870) (Thin sand-eel)
• Yirrkala timorensis (Günther, 1870) (Earthworm snake-eel)
അവലംബം
വർഗ്ഗം:ആരലുകൾ
മിഗ്വേൽ ഹെർണാണ്ടസ്
സ്പാനിഷ് കവിയും, സ്പാനിഷ് ആഭ്യന്തരയുദ്ധകാലത്തെ കവികളുടേയും കലാകാരന്മാരുടെയും കൂട്ടായ്മയായിരുന്ന ജെനറേഷൻ 36 ന്റെ പ്രധാന പ്രവർത്തകനുമായിരുന്നു മിഗ്വേൽ ഹെർണാണ്ടസ് (30 ഒക്ടോ: 1910 – 28 മാർച്ച് 1942).
ജീവിതരേഖ
വലേൻഷ്യയിൽ ഒരു ദരിദ്രകുടുംബത്തിൽ പിറന്ന മിഗ്വേൽ ആട്ടിടയനായി ആണ് തന്റെ ബാല്യകാലം കഴിച്ചുകൂട്ടിയത്. സ്വയം പാഠങ്ങൾ അഭ്യസിച്ചും, ജസ്യൂട്ട് പാതിരിമാർ നടത്തിവന്നിരുന്ന വിദ്യാലയങ്ങളിൽ ചേർന്നുമാണ് പഠനകാലം ചിലവഴിച്ചത്. പിൽക്കാലത്ത് സ്പാനിഷ് കവികളുടെ കൃതികളിൽ ആകൃഷ്ടനായ ഹെർണാണ്ടസിനെ അത്തരം കൃതികളിലെ ഭാവനാസൗന്ദര്യം അതിശയിപ്പിയ്ക്കുകയുണ്ടായി. സുഹൃത്തായ റമോൺ സിയെ ആണ് സാഹിത്യലോകത്തിലേയ്ക്ക് മിഗ്വേലിനെ ആകർഷിച്ചത്. ഇരുപത്തിമൂന്നാമത്തെ വയസ്സിൽ ആദ്യകൃതി പ്രസിദ്ധീകരിയ്ക്കപ്പെടുകയുണ്ടായി. സ്വാതന്ത്ര്യ സമരത്തിൽ റിപ്പബ്ലിക്കൻ ശക്തികളോടു ചേർന്നു പ്രവർത്തിച്ച ഹെർണാണ്ടസിനു പട്ടാള മേധാവി ആയിരുന്ന ഫ്രാൻസിസ്കോ ഫ്രാങ്കോയുടെ ശത്രുത പിടിച്ചുപറ്റേണ്ടിവന്നു. ഫാസിസ്റ്റ് ഭരണകൂടം ഹെർണാണ്ടസിനു വധശിക്ഷ വിധിയ്ക്കുകയും പിന്നീട് അത് മുപ്പതുവർഷത്തെ തടവായി കുറയ്ക്കുകയും ചെയ്തു. ദീർഘകാലത്തെ തടവുജീവിതത്തിനു ഒടുവിൽ തടവറയിൽ വച്ച് ക്ഷയരോഗബാധിതനായി അദ്ദേഹം മരണപ്പെട്ടു.
അവലംബം
വർഗ്ഗം:സ്പാനിഷ് കവികൾ വർഗ്ഗം:ഒക്ടോബർ 30-ന് ജനിച്ചവർ വർഗ്ഗം:മാർച്ച് 28-ന് മരിച്ചവർ വർഗ്ഗം:1910-ൽ ജനിച്ചവർ വർഗ്ഗം:1942-ൽ മരിച്ചവർ
ശാഹിദ് ബദർ ഫലാഹി
സ്റ്റുഡന്റ്‌സ് ഇസ്ലാമിക് മൂവ്മെന്റ് ഓഫ് ഇന്ത്യ നിരോധിക്കപ്പെടുന്ന സമയത്ത് ദേശീയ പ്രസിഡന്റ് ആയിരുന്ന വ്യക്തിയാണ് '''ഡോ. ശാഹിദ് ബദർ ഫലാഹി'''. യൂനാനി ഡോക്ടർ ആയ അദ്ദേഹം അഅസം ഗഡിൽ പ്രാക്ടീസ് ചെയ്യവേ രാജ്യദ്രോഹ കുറ്റം ചുമത്തപ്പെട്ടു അറസ്റ്റിലായി. 2001 ജനുവരിയിൽ മതസ്പർദ്ധ വളർത്തുന്ന പോസ്റ്റർ ഒട്ടിച്ചു എന്ന കേസും അദ്ദേഹത്തിനെതിരെ ഉണ്ടായി. നീണ്ട വിചാരണക്ക് ശേഷം 2015 മാർച്ച് 26ന് ന്യൂഡൽഹി പട്യാല ഹൗസിലെ മെട്രോപൊളിറ്റൻ കോടതി കുറ്റക്കാരനല്ലെന്നു തെളിഞ്ഞതിനെ തുടർന്ന് വെറുതെ വിട്ടു.
അവലംബം
വർഗ്ഗം:നിരോധിത സംഘടനാ പ്രവർത്തകർ
ഏന്തയാർ
കേരള സംസ്ഥാനത്ത് കോട്ടയം ജില്ലയിലെ ഒരു ഉൾനാടൻ ഗ്രാമമാണ് ഏന്തയാർ. ഇതു പൂർണ്ണമായും മലനിരകളാൽ ചുറ്റപ്പെട്ട ഒരു പ്രദേശമാണ്. പ്രാദേശിക ചരിത്രമനുസരിച്ച ജോൺ ജോസഫ് മർഫി എന്ന അയർലണ്ടുകാരനായ വിദേശിയാണ് ഈ സ്ഥലത്തിനു നാമകരണം നടത്തിയത്. (സുഹൃത്തുക്കൾ മി. ജെ.ജെ. എന്നും പ്രദേശവാസികൾ മർഫി സായിപ്പ് എന്നും വിളിച്ചിരുന്നു)  1957 ൽ തന്റെ മരണംവരെ ഈ സ്ഥലം അദ്ദേഹത്തിന്റെ സ്വദേശമായിരുന്നു. 103 വർഷങ്ങൾക്കുമുമ്പ് മർഫി ഇവിടെത്തുമ്പോൾ നിബിഢവനമായിരുന്ന ഈ പ്രദേശത്തിന് ഒരു നിശ്ചിതമായ പോരോ പേരിനുപോലും ജനവാസമോ ഇല്ലായിരുന്നു. ഏറെദൂരം സഞ്ചരിച്ച് ഏന്തയാർ പ്രദേശത്തെത്തിയ മർഫ്  ഇന്ത്യയിലെ ആദ്യത്തെ വിജയകരമായ റബ്ബർ പ്ലാന്റേഷൻ ഇവിടെ സ്ഥാപിച്ചു. തോട്ടങ്ങളിലേയ്ക്കുള്ള തൊഴിലാളികളെ  കേരളം, തമിഴ്നാട്, കർണാടക എന്നിവിടങ്ങളിൽ നിന്നാണ് അദ്ദേഹം കൊണ്ടുവന്നത്.
മഡോണ ആന്റ് ചൈൽഡ് (ലിപ്പി)
പശ്ചാത്തലം
1406-ൽ ഫ്ലോറൻസിൽ പിതാവ് കശാപ്പുകാരനായിരുന്ന ഒരു ദരിദ്ര കുടുംബത്തിൽ ജനിച്ചു. ചെറുപ്രായത്തിൽ തന്നെ സഹോദരനോടൊപ്പം ഒരു മഠത്തിൽ പ്രവേശിച്ചു. പിന്നീടുള്ള ജീവിതത്തിൽ അദ്ദേഹത്തെ പ്രാട്ടോയിലെ ഒരു മഠത്തിലേക്ക് മാറ്റി. അവിടെ ലൂക്രെസിയ ബൂട്ടി എന്ന കന്യാസ്ത്രീയുമായി പ്രണയത്തിലാകുകയും അവർക്ക് രണ്ട് കുട്ടികളുണ്ടാകുകയും ചെയ്തു. ഫ്രാ ഫിലിപ്പോ തന്റെ കരാറുകൾ പാലിച്ചില്ലെന്ന് അദ്ദേഹത്തിന്റെ രക്ഷാധികാരികൾ അവകാശപ്പെട്ടപ്പോൾ അദ്ദേഹത്തിന് കൂടുതൽ പ്രശ്‌നങ്ങൾ നേരിടേണ്ടിവന്നു. ഫ്രാ ഫിലിപ്പോയുടെ പ്രധാന രക്ഷാധികാരികൾ മെഡിസിസ് ആയിരുന്നു.
ചരിത്രം
ചിത്രം വരയ്ക്കാൻ ഏർപ്പാടാക്കിയ തീയതിയും പൂർത്തീകരിച്ച കൃത്യമായ തീയതിയും അജ്ഞാതമാണ്. 1457-ൽ ജിയോവന്നി ഡി മെഡിസി നേപ്പിൾസ് രാജാവിന് ഒരു പാനൽ സമ്മാനിക്കാൻ ആഗ്രഹിക്കുകയും അത് വരയ്ക്കാൻ ഫ്രാ ഫിലിപ്പോയെ ചുമതലപ്പെടുത്തുകയും ചെയ്തു. അക്കാലത്ത് പ്രാട്ടോയിൽ ജോലി ചെയ്തിരുന്ന ഫ്രാ ഫിലിപ്പോ, ഈ ചിത്രം ചിത്രീകരിക്കുന്നതിനായി താൽക്കാലികമായി ഫ്ലോറൻസിലെ വസതിയിലേക്ക് മടങ്ങാൻ തീരുമാനിച്ചു. മൂലധനത്തിന്റെ അഭാവം മൂലം ചിത്രീകരണം ഉപേക്ഷിച്ചുവെന്ന് കാണിക്കുന്ന ഫ്രോ ഫിലിപ്പോ ജിയോവാനിക്ക് കത്തുകൾ എഴുതി. താനും നേപ്പിൾസ് രാജാവും തമ്മിലുള്ള ഇടനിലക്കാരനായി പ്രവർത്തിച്ചതിന് നന്ദി അറിയിക്കുന്നതിനായി ഫ്രാ ഫിലിപ്പോ ജിയോവന്നിക്ക് ഉഫിസി മഡോണയെ സമ്മാനിച്ചുവെന്ന് കലാ ചരിത്രകാരനായ ഉൽമാൻ വിശ്വസിക്കുന്നുണ്ടെങ്കിലും, ഈ വിശ്വാസം തെറ്റാണെന്ന് എഡ്വേഡ് സി. സ്ട്രട്ട് പറയുന്നു. എന്നിരുന്നാലും, ഫ്ര ഫിലിപ്പോ ഫ്ലോറൻസിൽ താമസിക്കുമ്പോൾ ഉഫിസി മഡോണ ഈ സമയത്ത് പൂർത്തീകരിച്ചിക്കാൻ സാധ്യതയുണ്ടെന്നും അദ്ദേഹം പറയുന്നു. ഈ ചിത്രം ചിത്രീകരിക്കാൻ ഫ്രാ ഫിലിപ്പോ ഉപയോഗിച്ച സാങ്കേതികതകളും ഇത് പ്രകടമാക്കുന്നു: ഫ്രെസ്കോ പെയിന്റിംഗിന്റെ സാങ്കേതികത ചിത്രകാരനെ എങ്ങനെ സ്വാധീനിച്ചുവെന്ന് ചിത്രത്തിന്റെ കൃത്യമായ ചിത്രീകരണവും കടുപ്പമുള്ള നിറങ്ങളും എടുത്തുകാണിക്കുന്നു. പ്രാട്ടോ കത്തീഡ്രലിൽ ജോലി ചെയ്താണ് അദ്ദേഹം അത്തരം വിദ്യകൾ നേടിയത്. ഫ്ലോറൻസിലേക്ക് മാറുന്നതിനു വളരെ മുമ്പുതന്നെ, കത്തീഡ്രലിൽ ജോലി ചെയ്ത സമയത്തിനുശേഷം ഫ്രാ ഫിലിപ്പോ ഈ ചിത്രം ചിത്രീകരിച്ചിരിക്കണമെന്ന് സ്ട്രറ്റ് വിശ്വസിക്കുന്നു.
ഫ്രാ ഫിലിപ്പോയുടെ മിക്ക മഡോണകളെയും പോലെ ഈ മഡോണയെ പരമ്പരാഗതമായി ലൂക്രെസിയ ബൂട്ടിയുമായി സാമ്യപ്പെടുന്നു.
ചിത്രത്തിന്റെ സാധ്യമായ മറ്റൊരു വ്യാഖ്യാനം, അസാധാരണമായ അതിന്റെ വലിപ്പം ഒരുപക്ഷേ അദ്ദേഹത്തിന്റെ മകനായ ഫിലിപ്പിനോയുടെ ജനനം (1457) പോലുള്ള ഒരു വ്യക്തിഗത സംഭവവുമായി ബന്ധിപ്പിച്ചിരിക്കുന്നു എന്നതാണ്: എന്നിരുന്നാലും, മുൻ‌ഭാഗത്തെ മാലാഖയുടെ മാതൃകയായി ഫിലിപ്പിനോയെ തിരഞ്ഞെടുത്തിട്ടുണ്ടെങ്കിൽ, പാനലിലെ ഒരു തീയതി ഏകദേശം 1465 ആകാം.
പാനലിന്റെ പിൻഭാഗത്തുള്ള പതിനെട്ടാം നൂറ്റാണ്ടിലെ ഒരു ലിഖിതം അക്കാലത്ത് മെഡിസി വില്ല ഡെൽ പോഗിയോ ഇംപീരിയലിലെ ചിത്രത്തിന്റെ സാന്നിധ്യം സാക്ഷ്യപ്പെടുത്തുന്നു. 1796 മെയ് 13 ന് ഈ ചിത്രം ഫ്ലോറൻസിലെ ഗ്രാൻ ഡുകൽ ശേഖരത്തിൽ എത്തുകയും ഇത് ഭാവിയിലെ ഉഫിസി മ്യൂസിയത്തിന്റെ അടിസ്ഥാന ചിത്രങ്ങളിലൊന്നാകുകയും ചെയ്തു.
വിവരണം
പുതിയ യുഗത്തിന്റെ അഭിരുചിയുമായി ഉഫിസി മഡോണ ബന്ധപ്പെട്ടിരിക്കുന്നു, കാരണം മഡോണ “ഫിലിപ്പോയുടെ മുമ്പത്തെ മഡോണകളേക്കാൾ മനോഹരവും പരിഷ്‌കൃതവുമാണ്.” ആ കാലഘട്ടത്തിലെ മഡോണയുടെയും കുട്ടിയുടെയും ചിത്രങ്ങളുടെ കൂട്ടത്തിൽ നിന്നു പതിവിനുവിരുദ്ധമായി ഫ്ലെമിഷ് ചിത്രകലയിൽ നിന്നു പ്രചോദനമായ പ്രകൃതിഭംഗിയിൽ ഒരു തുറന്ന ജാലകത്തിന് മുന്നിൽ ചിത്രീകരിച്ചിരിക്കുന്നു. കുന്നിൻ മുകളിൽ സ്ഥിതിചെയ്യുന്ന ഒരു വീടിന്റെ ജാലകത്തിൽ മഡോണ ഒരു കസേരയിൽ ഇരിക്കുന്നു, അവിടെ “സമതലങ്ങൾ, വിദൂര പർവതങ്ങൾ, ഒരു നഗരം, ഒരു ഉൾക്കടൽ” എന്നിവയുടെ വിശാലമായ ഭൂപ്രകൃതിയുടെ കാഴ്ച നൽകുന്നു. താഴേയ്ക്ക് കൂമ്പിയടഞ്ഞ കണ്ണുകളുമായി അവൾ കൈകൾ പ്രാർത്ഥനയ്ക്കായി രണ്ടു ദൂതന്മാർ താങ്ങിപിടിച്ചിരിക്കുന്ന കുട്ടിയായ യേശുവിന്റെ മുമ്പിൽ തൊഴുതുകയും ചെയ്യുന്നു. മുത്ത് ഉപയോഗിച്ച് കേശാലങ്കാരവും മൃദുവും വിശാലവുമായ മൂടുപടവും ധരിച്ചിരിക്കുന്നു. ഈ ഘടകങ്ങൾ അവളുടെ വസ്ത്രധാരണത്തോടൊപ്പം 1400 കളുടെ മധ്യത്തിലെ ചാരുതയെയും പ്രതിനിധീകരിക്കുന്നു. ഒപ്പം 15-ആം നൂറ്റാണ്ടിന്റെ അവസാനത്തിൽ ഫ്ലോറൻസിലെ നിരവധി ചിത്രങ്ങളിൽ ഈ ശൈലി വീണ്ടും ഉപയോഗിച്ചിരിക്കുന്നു .കൂടാതെ, പല നവോത്ഥാന ചിത്രങ്ങളിലെയും പോലെ, മഡോണയുടെ തലമുടി കൂടുതൽ പിന്നിലേക്ക് ഷേവ് ചെയ്യപ്പെടുന്നു. കാരണം “നെറ്റി പ്രത്യേക സൗന്ദര്യമുള്ള ഒരു വസ്തുവായി കാണപ്പെട്ടിരുന്നു. തലമുടി “തിളങ്ങുന്നതും മനോഹരമായതും ആയ മുത്തുകൾ ഉപയോഗിച്ച് സജ്ജീകരിച്ചിരിക്കുന്നു.
ഈ മഡോണ അതേ കലാകാരൻ ചിത്രീകരിച്ച മറ്റ് മഡോണകളോട് സാമ്യം കാണപ്പെടുന്നു. ഉദാഹരണത്തിന്, ഫ്രാ ഫിലിപ്പോയുടെ പിറ്റി ടോണ്ടോ മഡോണയുമായി ഇത് വളരെ അടുത്ത് ബന്ധപ്പെട്ടിരിക്കുന്നു. പക്ഷേ ഇതിന് പിറ്റി ടോണ്ടോയുടെ “കരുണാത്മകമായ പെൺകുട്ടികളുടെ മനോഹാരിത” ഇല്ല, പകരം “കൂടുതൽ സ്ത്രീത്വവും പക്വതയും ഉള്ള സൗന്ദര്യം കാണപ്പെടുന്നു.”
ടെക്നിക്
പ്രാട്ടോയിൽ ഉണ്ടായിരുന്ന കാലം മുതൽ ഫ്ര ഫിലിപ്പോയുടെ ഫ്രെസ്കോ പശ്ചാത്തലം ഈ ചിത്രത്തിനെ അതിന്റെ നിറങ്ങളിൽ നിന്നും വിശദാംശങ്ങളിലേക്കുള്ള ശ്രദ്ധയില്ലായ്‌മയെ സ്വാധീനിക്കുന്നു. പരസ്പരം സ്വതന്ത്രമായി കാണപ്പെടുന്ന നിറങ്ങൾ ബോൾഡ് സ്ട്രോക്കുകളിൽ പ്രയോഗിക്കുന്നു. അവ ഫ്രെ ഫിലിപ്പോ “വിവിധ നിറങ്ങളുടെ സമന്വയ മിശ്രിതം ഉറപ്പാക്കാൻ വളരെ കുറച്ച് ബുദ്ധിമുട്ടുകൾ എടുക്കുന്നു” എന്ന് കാണിക്കുന്നു. ഇത് ഫ്രെസ്കോയുടെ സവിശേഷതയാണ്. ചിത്രത്തിന്റെ ഘടന പിരമിഡൽ ആകൃതിയിലുള്ളതാണ്. കൂടാതെ ഡൊണാറ്റെല്ലോയുടെ സ്കൂളിന്റെ രീതികളാൽ ഫ്രാ ഫിലിപ്പോയെയും സ്വാധീനിച്ചുവെന്ന് സൂചിപ്പിക്കുന്ന രീതിയിൽ മുൻഭാഗവും പശ്ചാത്തലവും ക്രമീകരിച്ചിരിക്കുന്നു.
അദ്ദേഹത്തിന്റെ മുൻ ചിത്രങ്ങളിൽ നിന്ന്, ഫ്ര ഫിലിപ്പോയെ മസാസിയോ സ്വാധീനിച്ചിരുന്നുവെന്ന് വ്യക്തമാണ്. എന്നിരുന്നാലും, ഉഫിസി മഡോണയിൽ മസാക്കിയോയുടെ ചിയറോസ്ക്യൂറോ കാഴ്‌ചയിൽ നിന്നു മറയുന്നതു കൂടാതെ പരുക്കൻ നിഴലുകളുള്ള മൃദുവായ തിളക്കത്താൽ പ്രതിഛായ പ്രകാശിക്കുകയും ചെയ്യുന്നു. ഫ്രാ ഫിലിപ്പോയുടെ മുമ്പത്തെ ചിത്രത്തിന്റെ സവിശേഷമായിരുന്ന വലിപ്പത്തിന്റെ അർത്ഥത്തെ ഇത് വളരെയധികം കുറയ്ക്കുന്നു.
വ്യാഖ്യാനം
വലതുവശത്തുള്ള മാലാഖയ്ക്ക് എല്ലായ്പ്പോഴും കലാ ചരിത്രകാരന്മാർക്കിടയിൽ പ്രത്യേക പ്രാധാന്യമുണ്ട്. “ക്രിസ്തുവിന്റെയും കന്യാമറിയത്തിന്റെയും വിവാഹത്തിന്റെ പ്രാതിനിധ്യമായി ഉഫിസി മഡോണയെ മനസ്സിലാക്കണം” എന്ന് മേരിലിൻ ലാവിൻ വാദിക്കുന്നു. ബർണാബി നൈഗ്രെൻ പറയുന്നതനുസരിച്ച്, മഡോണ കുട്ടിയെ പിടിക്കുന്നില്ല, മറിച്ച് മാലാഖകൾ മഡോണയുടെ മുന്നിൽ ഹാജരാക്കുന്നുവെന്നത് ലവിന്റെ വ്യാഖ്യാനത്തെ വാദിക്കുന്നു. എന്നിരുന്നാലും, ബെർണാഡ് ബെറൻസൺ വാദിക്കുന്നത്, “വധുവും വരനും തമ്മിലുള്ള ബന്ധം കന്യാമറിയത്തെയും ക്രിസ്തുവിനെയും പോലെയല്ല, മറിച്ച് വ്യക്തിഗത ഭക്തനായ ആത്മാവിനെയും ദൈവത്തെയും പോലെയാണ്.” മഡോണ “നവോത്ഥാനകാലത്തെ ഏറ്റവും മനോഹരമായ ചിത്രങ്ങളിലൊന്നാണ്” എന്നും ജിയോട്ടോയുടെ കാലഘട്ടത്തിലെ മതത്തെ മനുഷ്യവൽക്കരിക്കുന്നതിന്റെ ഒരു ഉദാഹരണമാണിതെന്നും അവസാനമായി, ജോനാഥൻ ജോൺസ് വാദിക്കുന്നു. അദ്ദേഹത്തിന്റെ അഭിപ്രായത്തിൽ, ഫ്ര ഫിലിപ്പോ, ഈ ചിത്രം ഉപയോഗിച്ച് മഡോണയും കുട്ടിയും തമ്മിലുള്ള ബന്ധം ഒരു യഥാർത്ഥ അമ്മയുടെയും കുഞ്ഞിന്റെയും ബന്ധമാക്കുന്നു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ഫിലിപ്പോ ലിപ്പി ചിത്രീകരിച്ച ചിത്രങ്ങൾ
ബോറിയാസ് (പെയിന്റിംഗ്)
1904 റോയൽ അക്കാഡമി കുറിപ്പുകൾ ചിത്രത്തിലെ വിഷയത്തെക്കുറിച്ച് വിവരിച്ചിരിക്കുന്നു. "സ്ലെയിറ്റ് നിറത്തിലും നീലനിറത്തിലും വസ്ത്രം ധരിച്ച ഒരു യുവതി വസന്തകാലത്ത് പിങ്ക് പുഷ്പവും ഡാഫോഡിലും നിറഞ്ഞ ശക്തമായ കാറ്റടിക്കുന്ന നിരത്തിലൂടെ കടന്നുപോകുന്നു".
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
കൂസ് ജനങ്ങൾ
കൂസ് ജനങ്ങൾ എന്നറിയപ്പെടുന്നത് ഐക്യനാടുകളിലെ ഒറിഗോണിലുള്ള വടക്കുപടിഞ്ഞാറൻ പീഠഭൂമിയിൽ അധിവസിക്കുന്ന തദ്ദേശീയ അമേരിക്കൻ ഇന്ത്യൻ ജനവിഭാഗമാണ്. ഇന്ന് കൂസ് ജനങ്ങൾ ഫെഡറലായി അംഗീകരിക്കപ്പെട്ട താഴെക്കൊടുത്തിരിക്കുന്ന ഏതാനും ഗോത്രങ്ങളിലുൾപ്പെട്ടിരിക്കുന്നു.